c: text/html

text: 2 Eye Yehowa fe dɔla+ tso Gilgal+ yi Bokim eye wògblɔ be: “Mekplɔ mi tso Egipte va anyigba si ŋu meka atam ɖo na mia tɔgbuiwo la dzi.+ Eye megblɔ hã be: ‘Nyematu nu, si mebla kpli mi la gbeɖe o.+2 Migabla nu kple anyigba sia dzi nɔlawo o,+ eye migbã wofe vɔsamlekpuiwo fu anyi.’+ Ke mieɖo to nye gbe o.+ Nu ka ŋuti miewɔ alea ɖo?3 Eya ta nye hã megblɔ be: ‘Nyemanya wo ɖa le mia ŋgɔ o,+ woazu mɔ̃ na mi,+ eye woatsɔ wofe mawuwo akplɔ mi atrae.’”+4 Esi Yehowa fe dɔla la gblɔ nya siawo na Israel-viwo katã la, dukɔ la fa avi hoo.5 Eya ta wona ŋkɔ tefe la be Bokim,* eye wosa vɔ le afi ma na Yehowa.6 Esi Yosua na dukɔa dzo la, Israel-viwo dometɔ ɖe sia ɖe yi anyigba si dome wònyi la dzi ne wòaxɔe.+7 Eye dukɔ la yi edzi subɔ Yehowa le Yosua fe agbemeŋkekewo katã kple ame tsitsi siwo ganɔ agbe le Yosua fe ku megbe, siwo kpɔ dɔ gã siwo katã Yehowa wɔ na Israel tefe la, fe agbenɔɣi katã.+8 Eye Yehowa fe subɔla Yosua, Nun vi la, ku esi wòxɔ fe alafa ɖeka kple ewo.+9 Eye woɖii ɖe anyigba si dome wònyi la dzi le Timna-Heres+ le Efrayim tonuto la me le Gaas To la fe dziehe gome.+10 Dzidzime ma katã ku eye wotsɔ wo kpe ɖe wo tɔgbuiwo ŋu,* eye dzidzime bubu va ɖe wo yome, ame siwo medze si Yehowa alo nya dɔ siwo wòwɔ na Israel la o.11 Eya ta Israel-viwo wɔ nu si nye vɔ̃ le Yehowa ŋkume, eye wosubɔ Baalwo.+12 Ale wogblẽ Yehowa, wo fofowo fe Mawu, ame si kplɔ wo tso Egipte-nyigba dzi+ la ɖi. Wodze mawu bubuwo, siwo nye dukɔ siwo fo xlã wo godoo la fe mawuwo yome,+ eye wode ta agu na wo tsɔ do dziku na Yehowa.+13 Wogblẽ Yehowa ɖi hesubɔ Baal kple Astoret legbawo.+14 Yehowa fe dɔmedzoe bi ɖe Israel ŋu, ale be wòtsɔ wo de asi na adzohawo woda adzo wo.+ Etsɔ wo dzra na wofe futɔ siwo fo xlã wo+ la, eye womegate ŋu nɔ te ɖe wofe futɔwo nu o.+15 Afi sia afi si woyi la, Yehowa fe asi sẽna ɖe wo dzi, ale be vɔ̃ tua wo,+ abe ale si Yehowa gblɔ na wo kple ale si Yehowa ka atam na woe ene,+ eye woɖo xaxa me ŋutɔ.+16 Eya ta Yehowa ɖoa ʋɔnudrɔ̃lawo na wo, ame siwo ɖea wo tso adzohawo si me.+17 Gake wogbe toɖoɖo ʋɔnudrɔ̃lawo gɔ̃ hã, wowɔa ahasi kple mawu bubuwo, eye wodea ta agu na wo. Wotrɔ ɖa kaba tso mɔ si dzi wo tɔgbuiwo, ame siwo ɖo to Yehowa fe sededewo,+ zɔ la dzi. Womewɔ nu abe wo tɔgbuiwo ene o.18 Ɣesiaɣi si Yehowa ɖo ʋɔnudrɔ̃la na wo+ la, Yehowa nɔa anyi kple ʋɔnudrɔ̃laa, eye wòɖea wo tso wofe futɔwo si me le ʋɔnudrɔ̃la la fe ŋkekewo katã me; elabena ewɔa nublanui na*+ Yehowa ne ame siwo te wo ɖe anyi+ kple ame siwo sẽ ŋuta le wo ŋu na wole hũ ɖem.19 Ke ne ʋɔnudrɔ̃la la ku la, wogawɔa nu gbegblẽ ɖe edzi wu wo fofowo, wodzea mawu bubuwo yome, eye wosubɔa wo hedea ta agu na wo.+ Womeɖea asi le wofe nuwɔnawo kple wofe tosesẽ la ŋu o.20 Mlɔeba Yehowa fe dɔmedzoe bi ɖe Israel ŋu+ wògblɔ be: “Esi dukɔ sia tu nu, si mebla+ kpli wo tɔgbuiwo, eye womeɖo to nye gbe o+ ta la,21 nye hã nyemanya dukɔ siwo Yosua kpɔtɔ ɖi hafi ku la dometɔ ɖeka pɛ hã ɖa le wo ŋgɔ o.+22 Ne matsɔ wo ado Israel kpɔ be woalé ŋku ɖe Yehowa fe mɔ+ ŋu ahazɔ edzi, abe ale si tututu wo fofowo lé ŋku ɖe eŋu ene loo, alo womalé ŋku ɖe eŋu o hã.”23 Eya ta Yehowa ɖe mɔ dukɔ siawo tsi anyi. Menya wo ɖa zi ɖeka o, eye metsɔ wo de asi na Yosua o.

robotstxt: allowed

filter: keep


text: 3 Ke ne wofɔ mi ɖe tsitre kple Kristo la,+ ekema miyi edzi mianɔ nu siwo le dzifo, afi si Kristo la nɔ anyi ɖe Mawu fe ɖusime le, la dim.+2 Mina miafe susu nanɔ nu siwo le dzifo la ŋu,+ ke menye nu siwo le anyigba dzi la ŋu o.+3 Elabena mieku, eye wotsɔ miafe agbe ɣla ɖe Kristo me le Mawu me.4 Ne woɖe Kristo, si nye míafe agbe la,+ ɖe go la, ekema woaɖe miawo hã ɖe go kplii le ŋutikɔkɔe me.+5 Eya ta miwu miafe ŋutinu+ siwo le anyigba dzi, le gbɔdɔdɔ manɔsenu,* makɔmakɔnyenye, gbɔdɔdɔ fe dzodzro vɔ̃,+ nudzodzro vɔ̃, kple ŋukeklẽ, si nye trɔ̃subɔsubɔ la gome.6 Nu mawo tae Mawu fe dziku gbɔna ɖo.7 Nu mawo tututu miawo hã miewɔna le miafe tsãgbenɔnɔ me.+8 Ke azɔ miɖe asi le nu siawo katã ŋu keŋkeŋ: dziku, dɔmedzoe, vɔ̃ɖinyenye,+ eye nya veamewo+ kple yakanyawo+ negado le mia nu o.9 Migaka aʋatso na mia nɔewo o.+ Miɖe amenyenye xoxo+ la kple efe nuwɔnawo ɖa,10 eye mido amenyenye yeye+ la, si wɔm wole yeyee to sidzedze vavãtɔ me le Ame si wɔe la fe nɔnɔme nu,+11 afi sia Helatɔ alo Yudatɔ, aʋatsotso alo aʋamatsomatso, amedzro, Skitetɔ,* kluvi alo ablɔɖeme meli o; ke boŋ Kristo ye nye nuwo katã, eye wòle wo katã me.+12 Eya ta esi mienye Mawu fe ame tiatiawo,+ ame kɔkɔewo kple lɔlɔ̃tɔwo ŋuti la, mido dɔmetɔtrɔ,+ dɔmenyonyo, ɖokuibɔbɔ,+ tufafa+ kple dzigbɔgbɔ blewu.+13 Miyi edzi miado dzi anɔ anyi kple mia nɔewo, eye miatsɔ anɔ mia nɔewo kem faa+ ne nya aɖe le ame aɖe si ɖe nɔvia ŋu.+ Ale si ko Yehowa* tsɔ ke mi faa la, miawo hã miwɔ nenema ke.+14 Hekpe ɖe nu siawo katã ŋu la, mido lɔlɔ̃,+ elabena enye ɖekawɔwɔ fe nublanu deblibo.+15 Mina Kristo la fe ŋutifafa naɖu dzi le miafe dziwo me,*+ elabena ŋutifafa ma gbɔe woyɔ mi vɛ le ŋutilã ɖeka me. Eye minye akpedalawo.16 Mina Kristo la fe nya la naxɔ afe ɖe mia me le nunya katã me. Miyi edzi mianɔ nu fiam mia nɔewo, eye mianɔ dzi dem fo na* mia nɔewo kple psalmowo,+ Mawu kafukafu nyawo, kple gbɔgbɔmehawo dzidzi ŋudzedzekpɔkpɔtɔe,* eye midzi ha le miafe dziwo me na Yehowa.*+17 Nu sia nu si miewɔna le nya alo nuwɔna me la, miwɔ wo katã le Afetɔ Yesu fe ŋkɔ me, eye mianɔ akpe dam na Mawu Fofo la to edzi.+18 Mi srɔ̃nyɔnuwo, mibɔbɔ mia ɖokui na mia srɔ̃wo,+ abe ale si wòdze le Afetɔ la me ene.19 Mi srɔ̃ŋutsuwo, miyi edzi mianɔ mia srɔ̃wo lɔ̃m,+ eye miganɔ dɔmedzoe dom ɖe wo ŋu helĩhelĩ* o.+20 Mi ɖeviwo, miɖo to mia dzilawo le nu sia nu me,+ elabena esia dzea Afetɔ la ŋu nyuie.21 Mi fofowo, miganɔ dziku dom na mia viwo o,+ ale be dzi nagaɖe le wo fo o.22 Mi kluviwo, miɖo to amegbetɔ siwo nye miafe afetɔwo le nu sia nu me,+ menye ne wofe ŋku le mia ŋu ko le ameŋudzedze ta o, ke boŋ le dzimekɔkɔ me, le Yehowa* vɔvɔ̃ me.23 Nu sia nu si wɔm miele la, miwɔe tso luʋɔ blibo me* abe Yehowa* ye miele ewɔm na ene,+ ke menye na amewo o,24 elabena mienyae be Yehowa* gbɔe miaxɔ domenyinyi fe fetu la tsoe.+ Misubɔ Afetɔ Kristo abe kluviwo ene.25 Ame si wɔa nu gbegblẽ la, axɔ nu gbegblẽ si wòwɔ la ŋuti fetu godoo.+ Ameŋkumekpɔkpɔ aɖeke mele eme o.+


text: 10 “Wainka si le gbegblẽm* ye Israel nye, etsea ku.+Ale si efe tsetsewo dzi ɖe edzii la, nenemae wòna efe vɔsamlekpuiwo sɔa gbɔ ɖe edzii;+Ale si efe anyigba wɔ nui la, nenemae wòɖi sɔti dzeani geɖewoe.+2 Alakpadzi ye le wo si;Azɔ woabu fɔ wo.Ame aɖe agbã wofe vɔsamlekpuiwo eye wòagblẽ wofe sɔtiwo.3 Azɔ woagblɔ be, ‘Fia aɖeke mele mía si o,+ elabena míegbe Yehowa vɔvɔ̃.Nu ka gɔ̃e fia awɔ na mí?’4 Wogblɔa nya gbɔlowo, kaa atam dzodzro+ heblaa nu kple wo nɔewo;Eya ta ʋɔnudɔdrɔ̃ mie abe aɖigbe ene le agble me.+5 Ŋɔdzi alé Samaria nɔlawo le Bet-Aven+ fe nyivilegba la ta.Esubɔlawo axa nuEye efe dutamawuwo fe trɔ̃nuawo, ame siwo kpɔa dzidzɔ ɖe eŋu tsã le efe ŋutikɔkɔe ta la hã axa nu,Elabena woatsɔe adzoe le wo gbɔ ayi aboyo me.6 Woatsɔe ayi Asiria wòanye nunana na fia gã aɖe.+Woado ŋukpe Efrayim,Eye ŋu akpe Israel le aɖaŋuɖoɖo si dzi wòzɔ ɖo la ta.+7 Woatsrɔ̃ Samaria kple efe fia,*+Abe ale si woɖea atilɔ le tsi ŋgɔ ene.8 Woakaka Bet-Aven+ fe nuxefe siwo kplɔ Israel+ de nu vɔ̃ me la keŋkeŋ.+Ŋù kple aŋɔka amie ɖe wofe vɔsamlekpuiwo dzi.+Amewo agblɔ na towo be, ‘Mitsyɔ mía dzi!’Eye na togbɛwo be, ‘Mimu dze mía dzi!’+9 Oo Israel, èwɔ nu vɔ̃+ tso Gibea ŋɔli ke.Ègale edzi ko.Womeɖu ame madzɔmadzɔwo dzi le aʋa me le Gibea keŋkeŋ o.10 Ne melɔ̃ la, mahe to na wo.Dukɔwo afo fu atso ɖe wo ŋu,Ne wodro wofe vodada eveawo ɖe wo dzi.*11 Efrayim nye nyinɔe si womla, eye nukufofo vivia enu,Eya ta nyemeɖe fu na efe kɔ dzeani la o.Azɔ mana ame aɖe nado* Efrayim.+Yuda aŋlɔ anyigba; Yakob adzoboe nɛ.12 Mifã dzɔdzɔenyenyekuwo na mia ɖokuiwo, eye miŋe lɔlɔ̃ si nu metsina o.Mide agble ɖe anyigba wɔnu dzi na mia ɖokuiwo,+Esi ɣeyiɣi kpɔtɔ li be miadi Yehowa,+Va se ɖe esime wòava fia nu mi le dzɔdzɔenyenye me.+13 Ke hã, miede nu vɔ̃ɖi wɔwɔ fe agble,Mieŋe nu madzɔmadzɔ wɔwɔ,+Eye mieɖu beblekutsetse;Elabena mieɖo ŋu ɖe miafe zɔzɔme ŋu,Ðe miafe aʋawɔla gbogboawo ŋu.14 Hoowɔwɔ le ɖiɖim ɖe wò dukɔ la ŋu,Woagbã wò du sesẽwo katã,+Abe ale si Salman gbã Bet-ArbelLe aʋakpegbe, esime woxlã vidada kple viawo ɖe nu ene.15 Oo Betel,+ alea kee woawɔ mi, le miafe nu vɔ̃ɖi wɔwɔ si gbɔ eme la ta.Woatsrɔ̃ Israel-fia* godoo le agudzeɣi.”+


text: 1 Yakob, si wogayɔna be Israel, fe viŋutsu siwo kpe ɖe eŋu va Egipte, ŋutsuawo katã va kple wo femetɔwo, eye wofe ŋkɔwoe nye esi:+2 Ruben, Simeon, Lewi kple Yuda;+3 Isakar, Zebulon kple Benyamin;4 Dan kple Naftali; Gad kple Aser.+5 Ame* siwo katã wodzi na Yakob* la le ame* blaadre, ke Yosef ya le Egipte xoxo.+6 Emegbe Yosef ku,+ eye nɔviawo katã kple dzidzime ma katã hã ku.7 Eye Israel-viwo dzi hede asi agbɔsɔsɔ me, eye wova le agbɔ sɔm ɖe edzi hele ŋusẽ kpɔm ɖe edzi etefe mekɔ o, ale be woyɔ anyigba la dzi taŋ.+8 Emegbe fia yeye aɖe va ɖu Egipte dzi, si menya Yosef o.9 Ale wògblɔ na efe dukɔ la be: “Kpɔ ɖa! Israel-viwo sɔ gbɔ, eye wosesẽ wu mí.+10 Mina míadze aye ɖe wo ŋu. Ne menye nenema o la, ɖeko woanɔ agbɔ sɔm ɖe edzi, eye ne aʋa dzɔ la, woade míafe futɔwo dzi ahawɔ aʋa kpli mí, eye woaʋu adzo le dukɔa me.”11 Ale woɖo dzizizidɔwɔlawo* fe amegãwo wo nu ne woate wo ɖe anyi ahazi wo dzi woawɔ dɔ sesẽ,+ eye wotso nudzraɖofedu siwo nye Pitom kple Ramses+ na Farao.12 Gake esi wole wo tem ɖe anyi hã la, dzidzim ko wole ɖe edzi, eye wole ta kekem, ale wode asi Israel-viwo vɔvɔ̃ me ŋutɔ.+13 Eya ta Egiptetɔwo zi Israel-viwo dzi wowɔ kluvidɔ sesẽ.+14 Wona agbenɔnɔ sesẽ na wo to kluvidɔ sesẽ ɖoɖo na wo me, wona wonya anyi mè anyikpe, eye wowɔ kluvidɔ ɖe sia ɖe fomevi le agble me. Ɛ̃, wona wokpe fu le nɔnɔme sesẽwo me le kluvidɔ ɖe sia ɖe fomevi wɔwɔ me.+15 Emegbe Egipte-fia fo nu kple Hebri nyɔnu vixela siwo ŋkɔwoe nye Sifra kple Pua,16 eye wògblɔ na wo be: “Ne miele vi xem na Hebri nyɔnuwo,+ eye miekpɔe le via dzife* be ŋutsuvie la, ekema miwui; ke ne nyɔnuvie la, mina wòanɔ agbe.”17 Ke vixelaawo vɔ̃ Mawu vavã la, eye womewɔ nu si Egipte-fia gblɔ na wo la o, ke boŋ woxɔa ŋutsuviawo ɖe agbe.+18 Emegbe Egipte-fia yɔ vixelaawo, eye wòbia wo be: “Nu ka tae miena ŋutsuviawo tsi agbe?”19 Vixelaawo ɖo eŋu na Farao be: “Hebri nyɔnuwo mele abe Egipte nyɔnuwo ene o. Ŋusẽ le wo ŋu, eya ta kaka vixelaa nava ɖo wo gbɔ la, wodzi via xoxo.”20 Eya ta Mawu wɔ nyui na vixelaawo, eye dukɔ la dzi ɖe edzi hekpɔ ŋusẽ ŋutɔ.21 Eye esi vixelaawo vɔ̃ Mawu vavã la ta la, ena fome wo emegbe.22 Mlɔeba Farao de se na efe dukɔ blibo la katã be: “Mitsɔ ŋutsuvi ɖe sia ɖe si Hebritɔwo dzi la fu gbe ɖe Nil-tɔsisia me, ke mina nyɔnuviwo katã nanɔ agbe.”+


text: 1 Esiawoe nye nya siwo Mose gblɔ na Israel blibo la le Yordan nuto la me, le gbea dzi, le tagba si dze ŋgɔ Suf, le Paran, Tofel, Laban, Hazerot kple Dizahab dome.2 Mɔzɔzɔ tso Horeb, to Seir To la ŋu, yi Kades-Barnea+ nye ŋkeke wuiɖekɛ fe azɔli.3 Eye le fe blaenelia me,+ le ɣleti wuiɖekɛlia fe ŋkeke gbãtɔ dzi la, Mose fo nu kple Israel-viwo, eye wògblɔ nya siwo katã Yehowa de esi be wòagblɔ na wo la na wo.4 Egblɔ nya siawo esi wòɖu Sihon,+ Amori-fia si nɔ Hesbon dzi, kple Og,+ Basan-fia si nɔ Astarot la dzi le Edrei+ megbe.5 Mose de asi Se+ sia me ɖeɖe me le Yordan nuto la me le Moab-nyigba dzi gblɔ be:6 “Yehowa mía Mawu la gblɔ na mí le Horeb be: ‘Mienɔ tonuto sia me etefe didi.+7 Mitrɔ ɖo ta Amoritɔwo+ fe tonuto la me, kple ame siwo katã te ɖe wo ŋu le Araba,*+ le tonuto la me, le Sefela,* le Negeb* kple futa,+ Kanaantɔwo fe anyigba kple Lebanon,*+ va se ɖe tɔsisi gã Frat nu,+ la gbɔ.8 Kpɔ ɖa, metsɔ anyigba la ɖo mia ŋkume. Miyi ne miaxɔ anyigba si ŋu Yehowa ka atam le na mia fofo siwo nye Abraham, Isak+ kple Yakob,+ be yeatsɔ ana woawo kple wofe dzidzimevi siwo ava ɖe wo yome la, wòazu mia tɔ.’+9 “Eye megblɔ na mi ɣemaɣi be: ‘Nye ɖeka nyemate ŋu atsɔ mi o.+10 Yehowa mia Mawu la na miedzi ɖe edzi, eye azɔ miesɔ gbɔ egbea abe dzifoɣletiviwo ene.+11 Yehowa mia tɔgbuiwo fe Mawu la nena miasɔ gbɔ ɖe edzi+ zi akpe wu ale si miele, eye wòayra mi, abe ale si tututu wòdo ŋugbe na mi ene.+12 Aleke nye ɖeka mawɔ atsɔ miafe agba, miafe kuxiwo kple miafe dzrewɔwɔwo?+13 Mitia ŋutsu nyanu dzeaɖaŋu kpɔnutefewo le miafe toawo me, ne matsɔ wo aɖo mia nu.’+14 Eye mieɖo eŋu nam be: ‘Nu si nègblɔ na mí be míawɔ la nyo.’15 Eya ta metsɔ ŋutsu nyanu kpɔnutefe siwo mietia tso toawo me la ɖo tatɔwo ɖe mia nu: wo dometɔ aɖewo ɖe ame akpe nu, ɖewo ɖe ame alafa nu, ɖewo ɖe ame blaatɔ̃ nu, ɖewo ɖe ame ewo nu, eye ɖewo nye amegãwo na miafe toawo.+16 “Eye mede se na miafe ʋɔnudrɔ̃lawo ɣemaɣi be: ‘Ne miele mia nɔviwo dome nyawo drɔ̃m la, midrɔ̃ ʋɔnu dzɔdzɔe+ le ame kple nɔvia alo amedzro dome.+17 Migakpɔ ame ŋkume le ʋɔnudɔdrɔ̃ me o.+ Milé to ɖe ame tsɛ kple amegã fe nya ŋu sɔsɔe.+ Migavɔ̃ amegbetɔ o,+ elabena ʋɔnudɔdrɔ̃ la nye Mawu tɔ;+ ne nya aɖe sesẽ na mi akpa la, mitsɔe va gbɔnye ne mase.’+18 Eye mede nu siwo katã wòle be miawɔ la fe se na mi ɣemaɣi.19 “Azɔ míeho tso Horeb heto gbe gã dziŋɔ,+ si miekpɔ la dzi ɖo ta Amoritɔwo+ fe tonuto la me, abe ale si Yehowa mía Mawu la de se na mí ene, eye míeva ɖo Kades-Barnea.+20 Eye megblɔ na mi be: ‘Mieva ɖo Amoritɔwo fe tonuto, si Yehowa mía Mawu be yeatsɔ ana mí la me.21 Kpɔ ɖa, Yehowa mia Mawu tsɔ anyigba la de asi na mi. Miyi ɖaxɔe wòazu mia tɔ, abe ale si tututu Yehowa mia tɔgbuiwo fe Mawu gblɔe na mi ene.+ Migavɔ̃ o, eye ŋɔ megadzi mi o.’22 “Ke mi katã mieva gbɔnye gblɔ be: ‘Na míadɔ ŋutsuwo ɖe mía ŋgɔ, ne woatsa le anyigba la dzi na mí, eye woava gblɔ mɔ si míato ayi kple du siwo fomevi ŋu míake ɖo la na mí.’+23 Nya la dze ŋunye, eya ta metia ŋutsu wuieve le mia dome, ŋutsu ɖeka tso to sia to me.+24 Eye wodze mɔ yi tonuto la me+ heva ɖo keke Eskol Bali* la me, eye woyi ɖatsa ŋku le afi ma.25 Wotsɔ anyigba la dzi kutsetse aɖewo ɖe asi vɛ na mí, eye wogblɔ na mí be: ‘Anyigba si Yehowa mía Mawu be yeatsɔ ana mí la nyo.’+26 Ke miegbe be yewomayi o, eye miedze aglã ɖe Yehowa mia Mawu fe sedede la ŋu.+27 Eye mienɔ nyatofoe tom le miafe agbadɔwo me nɔ gbɔgblɔm be: ‘Esi Yehowa lé fu mí tae wòkplɔ mí tso Egipte-nyigba dzi be yeatsɔ mí ade asi na Amoritɔwo ne woatsrɔ̃ mí ɖo.28 Afi ka gɔ̃e nye ema míeyina? Mía nɔviwo ɖe dzi le mía fo,*+ esi wogblɔ be, “Dukɔ la sɔ gbɔ, eye wodzɔ atsu wu mí, wofe duwo lolo, eye woɖo gli sesẽwo ɖe wo ŋu yi ɖatɔ dzifowo,*+ eye míekpɔ Anakitɔwo+ hã le afi ma.”’29 “Eya ta megblɔ na mi be: ‘Dzidzi megafo mi alo miavɔ̃ wo o.+30 Yehowa mia Mawu la adze mia ŋgɔ, eye wòawɔ aʋa na mi+ abe ale si tututu wòwɔe le Egipte miekpɔ ene.+31 Miekpɔ ale si Yehowa mia Mawu la kɔ mi le gbea dzi, abe ale si ŋutsu kɔa via ene, le tefe siwo katã miezɔ va se ɖe esime mieɖo tefe sia.’32 To esiawo katã gbɔ hã la, miexɔ Yehowa mia Mawu la dzi se o,+33 eya ame si dze mia ŋgɔ le mɔa dzi, be yeafia tefe si miafu asaɖa anyi ɖo la mi. Edzena na mi abe dzo ene le zã me eye abe alilikpo ene le ŋkeke me ne wòafia mɔ si miato la mi.+34 “Le ɣeyiɣi sia katã me la, Yehowa se nya siwo gblɔm mienɔ la, eye wòdo dziku vevie heka atam be,+35 ‘Dzidzime vɔ̃ɖi sia me ŋutsuwo dometɔ aɖeke makpɔ anyigba nyui si ŋu meka atam ɖo be matsɔ ana mia fofowo la o,+36 negbe Kaleb, Yefune vi ko. Akpɔe, eye matsɔ anyigba si dzi wòde la ana eya kple viawo, elabena edze Yehowa yome kple efe dzi bliboe.+37 (Yehowa do dziku ɖe nye hã ŋunye le mia ta, eye wògblɔ be: “Wò hã màyi afi ma o.+38 Yosua, Nun vi si tɔ ɖe ŋkuwòme+ lae ayi.+ Do ŋusẽe,*+ elabena eyae ana Israel nanyi anyigba la dome.”)39 Ke mia vi sue siwo ŋu miegblɔ le be woazu nuhaha+ kple mia vi siwo menya nyui alo vɔ̃ egbea o la, woawoe ayi anyigba la dzi, eye matsɔe ana wo wòazu wo tɔ.+40 Ke miawo la, mitrɔ, eye miaho aɖo ta gbedzi ato Ƒudzĩ la gbɔ mɔ.’+41 “Eye mieɖo eŋu nam be: ‘Míewɔ nu vɔ̃ ɖe Yehowa ŋu. Fifia míayi aɖawɔ aʋa abe ale si Yehowa mía Mawu de se na mí la ene!’ Eya ta mia dometɔ ɖe sia ɖe kpla efe aʋawɔnuwo, eye miesusu be anɔ bɔbɔe na mi le to la dzi.+42 Ke Yehowa gblɔ nam be: ‘Gblɔ na wo be: “Migayi ɖawɔ aʋa o, elabena nyemanɔ mia dome o.+ Ne mieyi la, miafe futɔwo asi mi.”’43 Eya ta mefo nu kpli mi, ke mieɖo to o. Ke miedze aglã ɖe Yehowa fe sedede la ŋu, eye mi katã miesẽ dzi me te kpɔ lia to la yi.44 Eye Amoritɔ siwo le to ma dzi la do go va kpe mi, eye wonya mi ɖe nu, abe ale si ko anyiwo nyaa ame ɖe nui ene, eye woka mi hlẽ le Seir va ɖo keke Horma ke.45 Emegbe mietrɔ gbɔ, eye miede asi avifafa me le Yehowa ŋkume, ke Yehowa meɖo to miafe gbe alo lé to ɖe mia ŋu o.46 Eya tae mienɔ Kades etefe didi ɖo.


text:
Nutata Ƒe Videowo
Video siawo fo nu tso nya vevi aɖewo ŋu gake wotrɔ asi le eŋu be nusɔsrɔ̃ nado dzidzɔ na ame!
Ale Si Nàzã Wò Ga Nyuie
Lé be na ga fifia ale be ne èva hiãe la, nàkpɔ ɖe azã!
Mègatsɔ Atamanono Gblẽ Wò Agbe Domee O
Ame geɖe gakpɔtɔ le atama alo sigaret nom, gake ame aɖewo dzudzɔ enono, eye ame aɖewo hã le ʋiʋlim vevie be yewoadzudzɔ. Nu ka tae? Ðe atamanono nye nu gbegblẽ nenema gbegbea?
Videofefewo: Wòe Le Dzi Ðum Ŋutɔŋutɔa?
Videofefewo fofo ate ŋu avivi nuwò ŋutɔ, gake woate ŋu agblẽ nu le ŋuwò hã. Aleke nàwɔ afo asa na esia eye nànye ame si ɖua dzi ŋutɔŋutɔ le agbe me?
Àte Ŋu Adzudzɔ Blanuiléle
Nu kae nàwɔ ne èléa blanui vevie?
Bu Nuwo Ŋu Nyuie Hafi Nànoe
Zi geɖe ne amewo mu aha la, wogblɔa nya aɖewo alo wɔa nu siwo va vea wo emegbe. Nu kae nàwɔ be nàfo asa na afɔku siwo dona tsoa aha nono fũu me?
Ðe Elektrɔnikmɔ̃wo Va Le Ŋusẽ Kpɔm Ðe Wò Agbe Dzia?
Elektrɔnikmɔ̃wo va bɔ egbea ŋutɔ, gake mele be nàɖe mɔ woakpɔ ŋusẽ ɖe wò agbe dzi o. Aleke nàwɔ anya nenye be wò mɔ̃a zazã zu numame na wò? Ne ezazã zu numame na wò la, aleke nàwɔ aɖu ɖokuiwò dzi?
Nu Kae Mawɔ Be Dzinyelawo Nana Ablɔɖe Geɖe Wum?
Ate ŋu awɔ na wò be yedze na ablɔɖe geɖe wu azɔ, gake ɖewohĩ dziwòlawo ya mekpɔe nenema o. Nu kawoe nàte ŋu awɔ be woaka ɖe dziwò?
Ameŋunyagbɔgblɔ—Nu Kae Mawɔ?
Ɣesiaɣi si ameŋugbegblẽ ge ɖe dze si ɖom miele me la, wɔ nane tso eŋu!
Lɔlɔ̃ Vavãe Loo Alo Lɔlɔ̃ Gbãŋkue?
Srɔ̃ nu tso lɔlɔ̃ gbãŋku kple lɔlɔ̃ vavã ŋu.
Nɔ Te Ðe Hawòtiwo Ƒe Nyafoɖeamenuwo Nu!
Afɔɖeɖe ene aɖewo ate ŋu akpe ɖe ŋuwò nànɔ ɖokuiwò me ke menye be woafo nya ɖe nuwò o.
Zã Internet Dzi Hahokadofewo Nunyatɔe
Àte ŋu ase vivi na dzeɖoɖo kple xɔlɔ̃wòwo le internet dzi evɔ màde ɖokuiwò afɔku me o.
Ame Kae Nye Xɔlɔ̃ Vavã?
Alakpaxɔlɔ̃wo kpɔkpɔ mesesẽ kura o, gake aleke nàwɔ akpɔ xɔlɔ̃ vavã?
Nɔ Te Ðe Anyrawɔlawo Nu Kɔmadamadae
Kpɔ nu siwo tae amewo wɔa anyra ɖe ame ŋu kple ale si nàwɔ anɔ te ɖe anyrawɔwɔ ɖe ame ŋu nu dzidzedzetɔe ɖa.


text:
December 24, 2018
#2089: Christmas Eve Eve
[Cueball with his arms out is talking with White Hat and Megan. In Cueball’s long last remark the letters get smaller from line to line.]
Cueball: Today is Christmas Eve. Yesterday was Christmas Eve Eve.
Megan: Uh huh…
Cueball: Of course, tomorrow is Christmas. And then, my favorite…
Megan: Oh no.
Cueball: …Christmas Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve!
Megan: I’m returning the presents I got you.


text:
2 Pierre
PETRO ƑE AGBALẼ EVELIA
Kpɔkplɔyiɖeme: Apostolo Petro, ame si nye Yesu Kristo fe nusrɔ̃la wuieveawo
dometɔ ɖeka lae ŋlɔ agbalẽ sia na kristotɔ siwo kaka ɖe tefe
vovovowo. Efe taɖodzinue nye be yeana kristotɔwo nakpɔ
nyuie le aʋatsonufialawo kple nu vɔ̃ siwo wofe nufiafiawo he
va amewo dzi la ŋuti. Ete gbe ɖe edzi bena tohehe gbɔna na
vɔ̃wɔlawo kple dzimaxɔsetɔwo abe ale si Mawu nya mawudɔla
aɖewo, tsrɔ̃ amewo le Noa ŋɔli kple ale si wòtsrɔ̃ amewo le
Sodom kple Gomora eye wohe to na Balaam le efe nu vɔ̃ ta
ene. Ena eme kɔ nyuie bena Mawu medi be ame aɖeke natsrɔ̃
o, ke boŋ edi be ame sia ame natsri nu vɔ̃wɔwɔ.
Emenyawo: 1. Gbedoname, 1:1-2
2. Nunya vavãtɔ, 1:3-21
3. Aʋatsonufialawo kple wofe nufiafiawo, 2:1-22
4. Afetɔ la fe vava, 3:1-18
Gbedonamewo
1 Simon Petro, Yesu Kristo fe dɔla kple apostolo, ŋlɔ na ame siwo to míafe
Mawu kple Yesu Kristo fe dzɔdzɔenyenye me la hã xɔ xɔse si xɔ asi abe mía tɔ ene.
2 Amenuveve kple ŋutifafa nanye mia tɔ le agbɔsɔsɔ blibo me to sidzedze
Mawu kple Yesu míafe Afetɔ la me.
Kpeɖoɖo ame fe yɔyɔ kple tiatia dzi
3 Mawu fe ŋusẽ tsɔ nu sia nu si míehῖana na agbe kple mawusosroɖa to míafe
sidzedze eya amea me, ame si yɔ mí to eya ŋutɔ fe ŋutikɔkɔe kple nyuiwɔwɔ me. 4
To esiawo me wòtsɔ efe nunana gã kple ŋugbedodo xɔasi na mí, ale be to wo dzi
míakpɔ gome le efe mawunyenye me eye míasi le gbegblẽ si dzodzro vɔ̃wo he va
xexeame la nu.
5 Le susu sia ta miɖe afɔ ɖe sia ɖe be miatsɔ nyuiwɔwɔ akpe ɖe miafe xɔse
ŋu, sidzedze nakpe ɖe nyuiwɔwɔ ŋu, 6 ɖokuidziɖuɖu nakpe ɖe sidzedzea ŋu,
veviedodo nakpe ɖe ɖokuidziɖuɖu ŋu, mawumegbenɔnɔ nakpe ɖe veviedodo ŋu; 7
dɔmenyonyo na havi nakpe ɖe mawumegbenɔnɔ ŋu eye lɔlɔ̃ hã nakpe ɖe
dɔmenyonyoa ŋu. 8 Elabena ne nɔnɔme siawo dzi ɖe edzi le mia me le agbɔsɔsɔ me
la, woakpe ɖe mia ŋu be miaganye ŋutetemanɔŋutɔwo kple ame matsekuwo le miafe
sidzedze míafe Afetɔ Yesu Kristo me o. 9 Ke ne nɔnɔme mawo mele ame aɖe me o
la, enye ame si mekpɔa nu dea adzɔge o eye efe ŋkuwo gbã eye wòŋlɔ be, be woklɔ
ye ŋu tso yefe tsã nu vɔ̃wo me.
10 Eya ta, nɔvinyewo, midze agbagba ɖe edzi wu tsã be miakpɔ kpeɖodzi na
miafe yɔyɔ kple tiatia. Elabena ne miewɔ esiawo la, miada fu akpɔ o, 11 eye miaxɔ
dzadoname tɔxɛ le míafe Afetɔ kple ɖela, Yesu Kristo fe fiaɖufe mavɔ la me.
Mawunya fe nyagblɔɖi
12 Togbɔ be mienya nu siawo eye mieli ke le xɔse si su mia si fifia la me hã la,
manɔ ŋku ɖom wo dzi na mi ɣesiaɣi. 13 Mesusu be zi ale si mele ŋutilã fe agbadɔ
sia me la enyo be manɔ ŋku ɖom nu dzi na mi, 14 elabena menyae be, esusɔ vie
maɖe agbadɔ sia ɖi, abe ale si míafe Afetɔ Yesu Kristo gblɔe nam kɔtɛ la ene. 15
Makpɔ egbɔ be, meɖe afɔ ɖe sia ɖe si mate ŋui be, ne meva dzo la, miaɖo ŋku nu
siawo dzi ɣesiaɣi.
16 Menye gli siwo wokpa kple nunya la yome míedze esi míefo nu na mi tso
míafe Afetɔ Yesu Kristo fe ŋusẽ kple efe vava ŋuti o, ke boŋ míenye efe gãnyenye
fe atsyɔ si míekpɔ kple ŋku la fe ɖasefowo. 17 Elabena exɔ bubu kple ŋutikɔkɔe tso
Mawu, Fofo la gbɔ esi gbe aɖe ɖi tso efe Gãnyenye fe ŋutikɔkɔe me, gblɔ bena,
“Ame siae nye Vinye si gbɔ nyemelɔ̃a nu le o, esi ŋu mekpɔa ŋudzedze le.” 18
Míawo ŋutɔ míese gbe sia esi wòɖi tso dzifo, esi míeli kpli le to kɔkɔe la dzi.
19 Ale míegakpɔ kpeɖodzi na nyagblɔɖilawo fe nyawo eya ta anye nudzeame
ne mieɖo to wo, elabena ele abe ale si kekeli klẽna ɖe viviti mee ene, va se ɖe esime
ŋkekea nava eye ŋukeɣletivi la naklẽ ɖe miafe dziwo me. 20 Gawu la, ele be miase
egɔme be nyagblɔɖi aɖeke mele mawunya me, si va eme to nyagblɔɖila la ŋutɔ fe
nyameɖeɖe me o. 21 Elabena nyagblɔɖi fe dzɔtsofe metso amegbetɔ fe lɔlɔ̃nu me kpɔ
o, ke boŋ ame xɔa gbe tso Mawu gbɔ abe ale si Gbɔgbɔ Kɔkɔe la kplɔ eya amea ene.
Aʋatsonufialawo kple wofe tsɔtsrɔ̃
2 Gake aʋatsonyagblɔɖilawo nɔ ameawo dome abe ale si aʋatsonufialawo anɔ
miawo hã domee ene. Woahe nudadafiafiawo vɛ le adzame, woagbe nu gɔ̃ hã le
afetɔwo dzi Afetɔ si xɔ wo fle la gbɔ eye woahe gbegblẽ ava woawo ŋutɔ ɖokui dzii
kaba ŋutɔ. 2 Ame geɖewo adze wofe ŋukpenanuwɔwɔwo yome eye woahe nyatefe fe
mɔ la ade nyahehe dzodzrowo me. 3 Nufiala siawo, le wofe ŋukeklẽ me atsɔ nya
kpakpawo aɖe vi le mia ŋuti. Wofe fɔbubu le ta dzi na wo tso blema ke eye wofe
gbegblẽ medɔ alɔ̃ o.
4 Elabena ne Mawu mekpɔ nublanui na mawudɔlawo esi wowɔ nu vɔ̃ o, ke
boŋ eɖo wo ɖe dzomavɔ me, hede gawo ɖe ʋe globo do viviti me, be woanɔ afi ma
va se ɖe ʋɔnudrɔ̃gbe; 5 ne metsɔe ke blema xexemetɔwo o, ke boŋ wòna tsi ɖɔ hetsrɔ̃
mawumavɔ̃la mawo, negbe dzɔdzɔenyenye fe gbefãɖela, Noa, kple ame adreawo koe
wòɖe; 6 ne ebu fɔ Sodom kple Gomora duawo hena dzo fia wo wozu afi, eye wòtsɔ
wo wɔ kpɔdzidzee na nu si adzɔ ɖe mawumavɔ̃lawo dzi; 7 ne eɖe dzɔdzɔetɔ Lot,
ame si semanɔsitɔ mawo fe agbe fafã nɔnɔ ti kɔ na, 8 elabena esi ame dzɔdzɔe ma nɔ
wo dome la, efe luʋɔ dzɔdzɔe la kpea fu gbe sia gbe ne ekpɔ eye wòse semanɔsigbe
si nɔm ameawo le. 9 Ne ele alea la, ekema Afetɔ la nya ale si wòaɖe mawuvɔ̃lawo
tso dodokpɔwo mee eye wònya ale si wòalé mawumavɔ̃lawoe, anɔ to hem na wo va
se ɖe ʋɔnudrɔ̃ŋkeke la dzi. 10 Esia nye nyatefe, vevietɔ na ame siwo dze nu vɔ̃ ŋutilã
fe dzodzro vɔ̃wo yome eye wodoa vlo kplɔlawo.
Dzidefo kple ɖokuiŋudzedze le ame siawo me ale gbegbe be, womevɔ̃na nya
vlowo gbɔgblɔ ɖe dzifo nuwo ŋu o. 11 Togbɔ be mawudɔlawo de ŋgɔ, he sesẽ wu
wo gɔ̃ hã la, wometsɔa ameŋugblẽnya tsoa nugbagbe siawo nui le Afetɔ la fe ŋkume
o. 12 Gake ame siawo gblɔa busunya le nya siwo gɔme womese o la me. Wole abe
lã siwo si nunya mele o, nuwɔwɔ siwo wɔ nu ɖekematsɔlemetɔe kple lã siwo wodzi
ko be woalé wo eye woatsrɔ̃ wo la ene. Eye abe lãwo ene la, woawo hã atsrɔ̃.
13 Woaxe fe na wo kple nuveviwɔme, ɖe nu vevi si wowɔ amewo la ta. Wofe
susu le dzidzɔdoname ŋutie nye be woamu aha ŋdɔkutsu dzatsɛ, wonye ɖifofo kple
kpɔtsɔtsɔ gã aɖe le miafe habɔbɔ la ŋu, elabena wotua aglo manyatalenuwo, evɔ la
wonɔa anyi ɖe kplɔ̃ ɖeka ŋu ɖua nu kpli mi. 14 Ahasiwɔwɔ xɔ ŋku dzi na wo eye
womedzudzɔ nu vɔ̃ wɔwɔ gbeɖe o, wodɔna kple ame malikewo. Wobi ɖe ŋukeklẽ
me eye wonye dzidzime si dzi fifode le! 15 Wogblẽ mɔ dzɔdzɔe la ɖi, helé Beor vi,
Balaam fe mɔ tsɔ, ame si lɔ̃ vɔ̃ɖinyenye fe fetu. 16 Ke tedzi, lãmafonu, tsɔ ame fe
gbe fo nui nɛ, heka mo nɛ ɖe efe vɔ̃ wɔwɔ ta, heɖo asi nyagblɔɖila la fe tsukunuwo
wɔwɔ dzi.
17 ŋutsu siawo le abe vudo siwo me tsi mele o kple afudodo si ahom lɔna ɖe
nu la ene. Wodzra viviti tsiɖiɖsiɖi ɖo ɖi na wo. 18 Elabena wotsɔa wofe nu gblɔa
nya dzodzro, siwo me dada le, wotsɔa nu vɔ̃ ŋutilã fe nudzodzro vɔ̃wo heblea ame
siwo si le ame vɔ̃ɖiwo nu fifi laa la nu. 19 Wodoa ablɔɖe fe ŋugbe na wo, esi woawo
ŋutɔ nye kluviwo na anyidzedze, elabena ame nyea kluvi na nu sia nu si ɖu afetɔ ɖe
eya amea dzi. 20 Nenye be wosi le gbegblẽ si le xexeame nu, to sidzedze míafe
Afetɔ kple ɖela Yesu Kristo me, evɔ wogbugbɔ gabla wo ɖe numawo ke me, heɖu
wo dzi la, wofe nuwuwu avɔ̃ɖi wu ale si wonɔ le gɔmedzedzea me. 21 Anyo na wo
be womanya dzɔdzɔenyenye fe mɔ o, wu be woanyae eye woatrɔ megbe ade sedede
kɔkɔe si wotsɔ de asi na wo. 22 Ame siawo la lododo siawo nye nyatefe le wo ŋuti
be, “Avu trɔna gayia nu si wòdzɔ la gbɔ” kple, “Ha si wole tsi na la gayia efe ba
bublu dzi”
Afetɔ la fe ŋkeke la
3 Nɔvi lɔlɔ̃wo, esia nye nye agbalẽ evelia na mi. Meŋlɔ wo ame evea katã na
mi be woanye ŋkuɖonudzi si ade dzo mia me be miafe tamesusuwo nanɔ blibo. 2
Medi be miaɖo ŋku nya siwo nyagblɔɖila kɔkɔewo gblɔ na mi va yi la dzi kple se si
mia Afetɔ kple ɖela de na mi to miafe apotolowo dzi.
3 Gbã la, ele be miase egɔme be, le ŋkeke mamlɛawo me la, fewuɖulawo ava,
anɔ fewu ɖum eye woadze woawo ŋutɔ fe nudzodzro vɔ̃wo yome. 4 Woagblɔ bena,
“Afi kae efe ‘vava’ fe ŋugbedodo la le? Elabena tso ɣeawoɣi ke mía fofowo ku la,
nu sia nu le edzi yim abe ale si wònɔ le gɔmedzedzea me ene.” 5 Ke woɖoe koŋ
heŋlɔ be be, gbe aɖe gbe ʋῖ ke wotsɔ Mawu fe nya wɔ dzifo eye wowɔ anyigba tso
tsi me kple tsi. 6 To tsi sia ke dzi wotsrɔ̃ xexeme si nɔ anyi ɣemaɣi le esi woxɔ beble
dzi se ta. 7 To Mawu fe nya sia ke dzi wodzra fifi dzifo kple anyigba ɖo na dzo, eye
woɖoe da ɖi na ʋɔnudrɔ̃gbe la kple mawumavɔ̃lawo fe tsɔtsrɔ̃.
8 Ke nɔvi lɔlɔ̃wo, migaŋlɔ nu ɖeka sia be o, ŋkeke ɖeka le Afetɔ la gbɔ le abe
fe akpe ene eye nenema ke fe akpe le abe ŋkeke ɖeka ene. 9 Afetɔ la mele wɔwɔm
blewublewu le efe ŋugbedodo la me abe ale si ame aɖewo se blewu gɔmee ene o.
Egbɔ dzi ɖi na mi, elabena medi be ame aɖeke netsrɔ̃ o, ke boŋ be amewo katã natrɔ
dzime.
10 Ke Afetɔ fe ŋkeke la ava abe fiafitɔ ene. Dzifowo nu ava yi kple gbeɖeɖe
gã aɖe, woatsrɔ̃ gɔmeɖonuwo kple dzo eye anyigba kple edzinuwo katã labi
keŋkeŋkeŋ.
11 Esi woatsrɔ̃ nu sia nu alea la, ame ka fomeviwoe wòle be mianye? Ele be
mianɔ mawumegbe kple agbe kɔkɔe, 12 esi miele mɔ kpɔm na Mawu fe ŋkeke la,
hele du dom efe vava. ŋkeke sia fe vava ana woatsrɔ̃ dzifowo kple dzo eye
emenuwo alolo le dzoxɔxɔ la me. 13 Ke le efe ŋugbedodo la nu, míele mɔ kpɔm na
dzifo yeye kple anyigba yeye, afi si anye dzɔdzɔenyenye nɔfe.
14 Eya ta, nɔvi lɔlɔ̃wo, esi miele mɔ kpɔm na esia la, miɖe afɔ ɖe sia ɖe si
miate ŋui la, be woakpɔ mi ɖi mafomafoe, mokakamanɔŋutɔe eye mianɔ ŋutifafa me
kplii. 15 Nenɔ susume na mi be, míafe Afetɔ la fe dzigbɔɖi nye miafe ɖeɖe, abe ale
si mía nɔvi lɔlɔ̃ Paulo ŋlɔ na mi kple nunya si Mawu nɛ la ene. 16 Eŋlɔ nu alea le efe
agbalẽwo katã me eye wòfoa nu tso nu siawo katã ŋu. Nanewo le efe agbalẽawo me
fe gɔmesese sesẽ, esi ame manyanuwo kple amemalikewo blua afɔ na, abe ale si
wowɔna na mawunya bubuwo hã ene, hena woawo ŋutɔ fe tsɔtsrɔ̃.
17 Eya ta nɔvi lɔlɔ̃wo, esi mienya esia xoxo la, minɔ ŋudzɔ be amegblẽkuwo
fe nu tovo wɔwɔ magakplɔ mi adzoe, be miage le tefe si mieli ke ɖo la o. 18 Ke
mitsi le amenuveve kple sidzedze míafe Afetɔ kple ɖela Yesu Kristo me. Eya ko tɔ
lanye ŋutikɔkɔe tso fifia yi ɖe mavɔmavɔ me! Amen.


text:
Aleke Mawɔ Ne Medo Go Nye Sukuhati?
Sɔhɛwo Biana Be . . .
Aleke Mawɔ Ne Medo Go Nye Sukuhati?
“Tɔtrɔ ayi suku le Dzoɖagbe zu agba. Ne xɔ̃nyewo dometɔ aɖe kpɔm la, magblɔ nya siawo nɛ aɖaŋudzedzetɔe. Le kpɔɖeŋu me, magblɔ na xɔ̃nyewo be menɔ ga dzɔm le amewo si na Dɔwɔnyawo Gbɔkpɔha la.”— James, si le England.
“Amesiwo kpɔm la ɖu fewu le ŋunye le suku. Ete ɖe dzinye ŋutɔ.”—Débora, si le Brazil.
NUKATAE sɔhɛ siawo le vɔvɔ̃m be yewo xɔlɔ̃wo ava kpɔ yewo? Dɔ manɔsenu aɖe wɔm wonɔa? Kura o, dɔ si ŋu bubu le wu eye wònye esi le vevie wu si wɔm wole le anyigba dzi egbea la wɔm wonɔ. Dɔ si fe se Yesu de, esi wògblɔ be: “Miheyi ɖawɔ dukɔwo katã me nɔlawo ne woanye nusrɔ̃lawo, . . . miafia wo bena, woawɔ nusiwo katã meɖo na mi la dzi” wɔmee wonɔ.—Mateo 28:19, 20.
United States Gallup fe numekuku aɖe gblɔ be, fewuivi siwo wu 90 le alafa me xɔ Mawu dzi se. Wo dometɔ afã lɔfo dea sɔleme kwasiɖa ɖesiaɖe. Eye togbɔ be sɔhɛ geɖewo kpɔa gome le dɔwɔna siwo sɔlemea wɔna, abe hadziha me nɔnɔ ene, me hã la, wo dometɔ ʋɛ aɖewo koe foa nu tso Mawu ŋu kple wofe sukuhatiwo. Gake wonya Yehowa Ðasefowo le xexeame godoo le wofe ʋɔtru nu yi ʋɔtru nu fe gbefãɖeɖedɔa ta. Ðasefo sɔhɛ akpe geɖe kpɔa gome le dɔ sia wɔwɔ me.
Ne Ðasefo sɔhɛe nènye la, ɖikeke mele eme o be wò hã nèle gome kpɔm le gbefãɖeɖedɔ sia me xoxo. Gake esia mefia kokoko be esia wɔwɔ anɔ bɔbɔe na wò o. Abe alesi wòle le sɔhɛ siwo míeyɔ va yi la gome ene la, àbu gododo sukuhati aɖe le afea me la nu sesẽe. Jennie, si nye sɔhɛ aɖe si le Britain gblɔ be: “Nusiwo vɔ̃ɖi wu la dometɔ ɖeka enye alesi nye sukuhatiwo dometɔ aɖe nakpɔm madzra ɖo nyuie, ado skirt, alé agbalẽkplo ɖe asi—eye nye dzedzeme nanya kpɔ wu alesi menɔna le suku.”
Vɔvɔ̃ na gododo sukuhatiwo nu te ŋu sẽna ale gbegbe be Kristotɔ sɔhɛ aɖewo te ayemenu wɔwɔ. Sɔhɛ aɖe si ŋkɔe nye Leon gblɔ be: “MenyaÐasefo sɔhɛ si doa dziwui si ŋu kuku le ne ele gbeadzi, ale be wòate ŋu atsɔe atsyɔ mo ne edo go efe sukuxɔlɔ̃wo.” Gake sɔhɛ bubuwo ya tsri gbefãɖeɖe le nuto aɖewo me. Ðekakpui aɖe si ŋkɔe nye Simon gblɔ be: “Meɖo ŋku edzi be medo gbe ɖa be míagawɔ dɔ le mɔ aɖe dzi o, elabena menya be nye sukuhatiwo sɔ gbɔ ɖe edzi.”
Ele dzɔdzɔme nu be nàtsi dzodzodzoe be yeava do go ame nyanyɛ aɖe ne èle gbefãɖeɖedɔa wɔm. Gake ɖeko nana be vɔvɔ̃ ma naɖu dziwò agblẽ nu le ŋuwò. Alicia, si nye ɖetugbi aɖe si le Germany gblɔ be: “Nɔnɔme gbegblẽ ma nɔ asinye ɖe gbefãɖeɖe ŋu ale gbegbe be egblẽ nu le nye gbɔgbɔmemenyenye ŋu.”
Gake nukatae wòle be nàɖe gbefã—vevietɔ ne esesẽ na wò be nàwɔe? Be míakpɔ ŋuɖoɖoa la, mina míade ŋugble le nusitae Mawu da agba ma ɖe dziwò la ŋu. Ekema míafia alesi agbagbadzedze kple kutrikuku ate ŋu ana wòanɔ bɔbɔe na wò be nàɖu vɔvɔ̃ dzii.
Gbefãɖeɖe fe Agbanɔamedzia
Gbã la, anyo be nàbu nyatefe si wònye be menye nu yeye alo nu wɔmoyae wònye be nàgblɔ xɔse si le asiwò ŋu nya na amewo o ŋu. Ŋutsu kple nyɔnu Mawu-vɔ̃lawo wɔ esia tso blema ke. Le kpɔɖeŋu me, wonya Noa nyuie be enye aɖaka nyadri aɖe kpala. (Mose I, 6:14-16) Gake le Petro II, 2:5 fe nya nu la, eganye “dzɔdzɔenyenye fe gbefãɖela” hã. Noa se le eɖokui me be enye yefe agbanɔamedzi be yeaxlɔ̃ nu amewo le tsɔtsrɔ̃ si gbɔna ŋu.—Mateo 24:37-39.
Emegbe la, togbɔ be womede se gobi aɖeke na Yudatɔwo be woaɖe gbefã na amesiwo menye Yudatɔwo o hã la, wo dometɔ geɖe gblɔ wofe xɔse ŋu nya na ame bubuwo. Esiae na amedzro si ŋkɔe nye Rut va srɔ̃ nu tso Yehowa ŋu. Le ŋudzedze si Rut kpɔ ɖe lɔ̃xoa Yudatɔ, Naomi, ŋu ta la, egblɔ nɛ be: “Wò dukɔ anye nye dukɔ, eye wò Mawu anye nye Mawu.” (Rut 1:16) Emegbe Fia Salomo ɖee fia be ame geɖe siwo menye Yudatɔwo o ava se Yehowa fe “ŋkɔ gã” la ahade ta agu le Efe gbedoxɔa me.—Fiawo I, 8:41, 42.
Azɔ ne blema Mawu subɔla siawo fo nu na ame bubuwo—togbɔ be womede se aɖeke na wo tẽ be woawɔe o hã la—aleke gbegbee wòle be Kristotɔ siwo li egbea nasee le wo ɖokui me enye si be enye yewofe agba be yewoaɖe gbefã! Ne èbu eŋu kpɔ la, wode se na mí be míaɖe gbefã “fiaɖufeŋutinya nyui sia.” (Mateo 24:14) Míele abe apostolo Paulo ene, le susua nu be ele na mí kokoko be míaɖe gbefã nyanyui sia. (Korintotɔwo I, 9:16) Elɔ mía ŋutɔwo fe ɖeɖekpɔkpɔ ɖe eme. Romatɔwo 10:9, 10 gblɔ be: “Ne èʋua eme kple wò nu bena, Yesu ye nye Afetɔ la, . . . àkpɔ xɔxɔ; elabena wotsɔa dzi xɔna sena hena dzɔdzɔenyenye, eye wotsɔa nu ʋua eme hena agbexɔxɔ la.”
Afikae nàte ŋu ‘atsɔ nu aʋu eme’ le? Togbɔ be vomeɖaseɖiɖi wɔɣi li hã la, tso afeme yi afeme fe dɔa gakpɔtɔ nye mɔ nyuitɔ siwo dzi míetona ɖoa ame bubuwo gbɔ la dometɔ ɖeka. (Dɔwɔwɔwo 5:42; 20:20) Ðe woɖe wò le gomekpɔkpɔ le dɔ sia wɔwɔ me esi nènye sɔhɛ taa? Kpao. Biblia na nuxlɔ̃ame sia le Psalmo 148:12, 13 be: “Ðekakpuiwo kple ɖetugbiwo siaa, amegã ɖeɖiwo kple ɖeviwo! Woakafu Yehowa fe ŋkɔ.”
Kuxi si Le Gbefãɖeɖe na Hatiwo Me
Le nyatefe me la, gododo sukuhati aɖe le gbeadzisubɔsubɔdɔa wɔwɔ me ate ŋu akpe ŋu na wò eye nàde vovo ge do kpoe. Ne èbu eŋu kpɔ la, ele dzɔdzɔme nu be ame nadi be yefe nu nadze ame bubuwo ŋu. Ame aɖeke medina be woaɖu fewu le ye ŋu, woaɖe alɔme le ye ŋu, alo adzu ye o. Eye abe alesi sɔhɛ aɖe si ŋkɔe nye Tanya gblɔe ene la, “ɖevi siwo le suku ate ŋu avɔ̃ɖi ale gbegbe!” Eyata anye nusi le dzɔdzɔme nu be nàbu alesi wò sukuhatiwo awɔ nui ne wokpɔ wò nèdzra ɖo helé Biblia ɖe asi la ŋu. Nublanuitɔe la, adzɔ be woaɖu fewu le ŋuwò godoo. Felipe, si nye ɖekakpui Braziltɔ aɖe, gblɔ be: “Nye sukuxɔ me vi ŋutsuvi aɖe li, si nɔ míafe afe me. Egblɔna be, ‘Ègatsɔ Biblia yina! Nukawoe le akplo me na wò?’”
Menye fefenyae wònye be woaɖu fewu le ame ŋu nenema o. Biblia gblɔ na mí be Isak, si nye Abraham viŋutsu kpe nusi míagblɔ Mose I, 21:9) Apostolo Paulo mebu ŋlɔmiwɔwɔ sia nu tsɛ o. Apostoloa yɔe wòsɔ le Galatiatɔwo 4:29 be ‘yometiti.’ŋutɔŋutɔ be enye fewuɖuɖu vɔ̃ɖi fe fu le fofoa viŋutsu, Ismael, si. (
Nenema ke Yesu xlɔ̃ nu be ame aɖewo awɔ nu ŋutasesẽtɔe ɖe ye yomedzelawo ŋu. Egblɔ be: “Ne xexeame lé fu mi la, minyae bena, nyee wòtre fulélee. Ðe mietso xexeame la, ne xexeame alɔ̃ ye ŋutɔ tɔ; ke esi mietso xexeame o, hafi boŋ nye la metia mi tso xexeame la, eyaŋuti xexeame le fu lém mi ɖo.”—Yohanes 15:18, 19.
Eyata esi nènye Kristotɔ ta la, ele be nàdzra ɖo be yeado yometiti aɖewo fe dzi. (Timoteo II, 3:12) Ne mègblɔ nya aɖeke tso Biblia ŋu na hatiwòwo o hã la, wo dometɔ aɖewo ati yowòme esi nèléa agbenyuinɔnɔ fe dzidzenu kɔkɔwo me ɖe asi eye mèwɔa ɖeka kpli wo le agbegbegblẽnɔnɔ me o ta. (Petro I, 4:4) Gake Yesu gblɔ akɔfanya siawo be: “[Dzi nedzɔ, NW] mi, ne woadzu mi, eye woati mia yome, eye woaka aʋatso agblɔ nya vɔ̃ fomeviwo katã ɖe mia ŋuti le tanye.” (Mateo 5:11) Aleke fewuɖuɖu alo alɔmeɖeɖe le ŋuwò ate ŋu ana nàkpɔ dzidzɔ? Elabena ènyae be yele dzidzɔ dom na Yehowa Mawu fe dzi! (Lododowo 27:11) Eye to dzidzɔ dodo na Mawu me la, àte ŋu akpɔ agbe mavɔ fe tefeɖoɖo la!—Luka 10:25-28.
Dzidzɔtɔe la, menye wò sukuhatiwo katã—alo wo dometɔ akpa gãtɔ—ye awɔ nu xɔlɔ̃mawɔmawɔtɔe ɖe ŋuwò ne èdo go wo le gbeadzisubɔsubɔdɔa me o. Angela, si nye ɖetugbi aɖe si le Britain gblɔ be: “Ne èdo go sukuhati aɖe le afeme la, zi geɖe wovɔ̃na wu wò!” Le nyatefe me la, wo dometɔ aɖewo adi vevie be yewoase nya si gblɔ ge nàla. Aleke kee wòɖale o, sɔhɛ Kristotɔ geɖewo le dzidzedze kpɔm le ɖaseɖiɖi na wo hati sukuviwo me. Míafe nyati si akplɔ esia ɖo adzro mɔ aɖewo siwo dzi wò hã nàte ŋu ato awɔ esia me.
[Nɔnɔmetata si le axa 20]
Sɔhɛ geɖe vɔ̃na be yewoava do go sukuhati aɖe le gbeadzisubɔsubɔdɔa me
[Nɔnɔmetata si le axa 22]
Megana fewuɖuɖu nana wò dzixɔse nakpe ŋu na wò o


text:
Mɔkpɔkpɔ na Ŋuɖuilélawo
Mɔkpɔkpɔ na Ŋuɖuilélawo
ÐK. FATIMA MILI gblɔ be: “Ŋuɖui menye dɔléle si hea ku vɛ zi geɖe abe dzidɔ alo kansa ene o, gake ekpɔa ŋusẽ gã aɖe ɖe agbe si tɔgbe wova nɔna dzi.” Ŋuɖui ate ŋu akpɔ ŋusẽ ɖe ame fe agbenɔnɔ dzi le goawo katã me. Nukawoe nye kuxi aɖewo siwo ŋuɖuilélawo doa goe koŋ? Ðe wòanya wɔ be woanɔ te ɖe wo nua?
Katia, * si xɔ 28, tso Italy gblɔ be: “Nye agbe bliboa trɔ tso esime wokpɔ ŋuɖui le ŋunye esi mexɔ fe 20. Eva hiã be madzudzɔ nye dɔwɔɖuia kple ɣeyiɣiawo katã fe subɔsubɔdɔ si mewɔna la le veveseseawo ta.” Vevesesee nye fu siwo ŋuɖuilélawo kpena zi geɖe. Alan si xɔ fe 63, si tso England gblɔ be: “Ànɔ veve sem le wò ŋutilã fe akpa aɖe kokoko, togbɔ be enu masẽ akpa ya o.” Ðeɖiteameŋu ganye kuxi bubu. Sarah, amesi xɔ fe 21 gblɔ be: “Ne ète ŋu do dzi le vevesesea kple nutetea me gɔ̃ hã la, ɖeɖiteameŋua ya wua tsɔtsɔ.”
Vevesese si Tsoa Seselelãme Me
Setsuko, Japantɔ si xɔ fe 61 gblɔ be kutrikuku gbesiagbe be nànɔ te ɖe vevesese nu ate ŋu ana “nàgbɔdzɔ le seselelãme kple susu me.” Nuŋlɔti léle ɖe asi alo telefon tsɔtsɔ gɔ̃ hã ate ŋu anye kuxi! Kazumi, amesi xɔ fe 47, fa konyi be: “Nu tsɛ siwo ɖevi ate ŋu awɔ gɔ̃ hã wɔwɔ zu agba nam.” Janice amesi xɔ fe 60 eye megate ŋu nɔa tsitre ɖe efe afɔwo dzi ɣeyiɣi didi o la gblɔ be: “Eɖea dzi le fonye ŋutɔ elabena nyemegate ŋu wɔa nusiwo mewɔna tsã la o.”
Xaxa siawo ate ŋu aɖe dzi le ame fo eye wòana woanɔ nu madzemadzewo ŋu bum ɖe ame ɖokui ŋu. Yehowa Ðasefowo dometɔ ɖeka si nye Gaku, amesi xɔ fe 27 la gblɔ be: “Esi nyemete ŋu kpɔa gome le nyanyuigbɔgblɔdɔa me alo le hamea me dɔdasiwo wɔwɔ me bliboe o ta la, mesenɛ le ɖokuinye me be viɖe aɖeke kura mele ŋunye o.” Francesca, amesi ŋuɖui le fu ɖem na tso esime wòxɔ fe eve la gblɔ be “ele abe ɖe wòle kplɔyem de mɔkpɔkpɔbuɖeame me ʋĩ ene.” Dziɖeleamefo sia ate ŋu akpɔ ŋusẽ gbegblẽ ɖe ame dzi le gbɔgbɔ me. Joyce si nye Ðasefo si tso South Africa gblɔ be yeva nɔ Kristotɔwo fe kpekpewo dam fu. Eɖe nu me be: “Nyemete ŋu manɔ te ɖe ame aɖeke ŋku me o.”
Etsɔme ŋu bubu ate ŋu ana ŋuɖuiléla natsi dzodzodzoe—vɔvɔ̃ na tefe ɖeka tsitsi kple ŋuɖoɖo ɖe ame bubuwo ŋu na nusianu wɔwɔ, vɔvɔ̃ na akogotsitsi, vɔvɔ̃ na anyidzedze kple ŋeŋe, vɔvɔ̃ be womate ŋu ava kpɔ fomea dzi o. Yako, amesi xɔ fe 52, gblɔ be: “Ne mekpɔ nye funukpefewo le gɔglɔ̃m la, vɔvɔ̃ ɖoam be egbɔna gã do ge ɖe edzi.”
Nu ate ɖe fomea me tɔwo hã dzi le seselelãme gome ne wole wofe lɔlɔ̃tɔ fe fukpekpe tefe kpɔm gbesiagbe. Masɔmasɔwo ate ŋu aɖo srɔ̃tɔ aɖewo gɔ̃ hã dome. Nyɔnu Englandtɔ aɖe si woyɔna be Denise gblɔ be: “Le mía kple srɔ̃nye fe anyinɔnɔ fe 15 megbe la, eʋu eme nam be, ‘Nyemagate ŋu anɔ te ɖe wò ŋuɖuia nu azɔ o!’ Edzo le mía kple vinyenyɔnuvi si xɔ fe 5 la gbɔ.”
Eyata ŋuɖui te ŋu hea kuxi gãwo vaa elélawo kple wofe fomea me tɔwo dome. Ke hã ame geɖe le te nɔm ɖe enu dzidzedzetɔe! Na míakpɔ alesi wòle na wo dometɔ aɖewoe ɖa.
Ŋudzɔnɔnɔ ɖe Wò Ŋutetewo Ŋu
Ðiɖiɖeme nyuie hiã vevie ne ŋuɖuilélae nènye; ate ŋu aɖe ɖeɖiteameŋu dzi akpɔtɔ. Gake esia mefia be nàna ta le agbe me o. Timothy ɖe eme be: “Ele be nànɔ nane wɔm ɣesiaɣi ale be màna ŋuɖui nakpɔ ŋusẽ ɖe wò susu dzi o elabena ne edzɔ alea la, ɖeko nànɔ afima anɔ veve sem.” Ŋuɖuiŋutinunyala William Ginsburg, amesi le Mayo Dɔdafe gblɔ be: “Vovototo aɖe si menya kpɔna dzea sii bɔbɔe o la le nu geɖe akpa wɔwɔ kple nu sue aɖe ko wɔwɔ dome. Ɣeaɖewoɣi eva hiãna be woaɖo ŋku edzi na ame aɖewo be woagbɔ dzi ɖi eye woanya be dɔléle le yewo ŋu.”
Esia abia be nàwɔ tɔtrɔ le alesi nèbua wo ŋutetewoe ŋuti. Daphne, si tso South Africa gblɔ be: “Enɔ nam be mato nyatefe na ɖokuinye eye manya be ŋutete si le asinye be mawɔ nanewo nu meva yi o; ɖeko wole nam be magbɔ dzi ɖe anyi wu le wo wɔwɔ me. Le esi tefe be matsi dzi alo matsi dzodzodzoe la, mewɔa nuwo vivivi boŋ.”
Anyo be nànya nu tso dɔwɔnu vovovo siwo li siwo kpena ɖe ame ŋu si nàte ŋu azã, ɖewohĩ mia kple wò atikewɔla alo kamedededɔyɔmɔnufiala miade ŋugble le wo ŋu. Keiko gblɔ be: “Míede atrakpuiliamɔ̃ aɖe. Ʋɔtrusiléfe si wotrona vea alɔnu nam eyata míeɖɔ li wo. Fifia mate ŋu atsɔ nye ta atutu ʋɔtru ɖesiaɖe aʋui. Míede pɔmpisiléfe siwo wofɔna ɖe dzi la pɔmpi siwo katã le afea me ŋu be mate ŋu awɔ afemedɔ aɖewo ya teti.” Gail, amesi nye ŋuɖuiléla bubu gblɔ be: “Wowɔ asiléfe didiwo ɖe nye ʋusafui kple nye ʋɔtrusafuiwo ŋu nam si naa etotro nɔa bɔbɔe. Asiléfe siwo didi le nye yiɖa kple blɔswo ŋu siwo mate ŋu atrɔ ɖe axa si medi dzi atsɔ avu ɖa alo akplɔ afɔkpa ŋu.”
Ƒomea Me Tɔwo fe Kpekpeɖeŋu—‘Mɔ̃ Sese Wònye’
Clara amesi nye Braziltɔ gblɔ be: “Srɔ̃nyeŋutsua fe kpekpeɖeŋu nye nu vevi nam. Alesi wòkplɔm yia atikewɔla gbɔ ɖeɖe dea dzi fo nam. Mía kplii siaa míekpɔ alesi dɔlélea le nu gblẽm le ŋunyee, dɔa fe dzesiwo, kple dɔdamɔnu si ahiã. Nye dzi dzea eme elabena ete ŋu sea nusi me tom mele la gɔme.” Ẽ, srɔ̃tɔ siwo dzea si wo srɔ̃wo fe gbɔdzɔgbɔdzɔ eye wodi be yewoanya nu geɖe tso dɔlélea ŋu la ate ŋu anye ŋusẽdoame kple kpekpeɖeŋu tsofe gã aɖe na wo srɔ̃wo.
Le kpɔɖeŋu me, Bette di nukpɔkplɔ dɔ nɔ wɔwɔm esi ŋuɖui na be srɔ̃a dzudzɔ efe xɔtudɔ wɔwɔ. Menye ɖeko Kazumi srɔ̃ŋutsua kpɔa edzi ɖeɖe ko o ke ewɔa afemedɔ siwo nyɔnua mate ŋu awɔ o hã. Gakpe ɖe eŋu la, ehe wo viawo hã be woawɔ nusianu si woate ŋui atsɔ ana kpekpeɖeŋu. Kazumi gblɔ be: “Srɔ̃nye nye mɔ̃ sesẽ nam. Ne menye efe kpekpeɖeŋue o la, anye ne manɔ nam bɔbɔe o.”
Nyɔnu aɖe si ŋkɔe nye Carol si nye Australiatɔ xlɔ̃ nu be: “Kpɔ nyuie be màgade nu gbogbowo wo ɖoɖowɔɖi me o. Ne nyemete ŋu le nye akpa dzi wɔm le fomea me o la, meva senɛ le ɖokuinye me be ŋutete mele ŋunye o.” Ne fomea me tɔwo tsɔ nugɔmesese kple ameŋububu na kpekpeɖeŋui la, ate ŋu anye mɔ̃ sesẽ na ŋuɖuilélawo.
Gbɔgbɔmekpekpeɖeŋu
Katia gblɔ be: “Ne ame aɖe lé dɔ sia tɔgbe la, esenɛ le eɖokui me be ye ɖeka koe nya nusi le ye wɔm. Esia na wòhiã vevie be míatrɔ ɖe Yehowa ŋu esi míenyae be esea míafe Psalmo 31:8) Ƒomedodo nyui si le mía kplii dome naa tomefafam be mete ŋu doa dzi le nye dɔlélea me.” Biblia la yɔ Yehowa wòsɔ be “akɔfafawo katã fe Mawu la, amesi fa akɔ na mí le míafe xaxa blibo la katã me.”—Korintotɔwo II, 1:3, 4.nɔnɔme kple seselelãmewo gɔme na mí. (
Gbedodoɖa ate ŋu anye akɔfafa sẽŋu aɖe na amesiwo le dɔmavɔleameŋu fe fu kpem. Kazumi gblɔ be: “Le zã didi siwo me nyemete ŋu dɔa alɔ̃ o le vevesese ta la, metsɔa aɖatsi gblɔa nye dzimenyawo na Yehowa hebiaa efe ŋusẽdoame be mate ŋu ado dzi le vevesesea me, kpakple nunya be mate ŋu anɔ te ɖe nye kuxiawo nu. Yehowa ɖoa eŋu nam hã vavã.” Nenema ke Francesca hã kpɔ kpekpeɖeŋu si Mawu nana lɔlɔ̃tɔe. Egblɔ be: “Filipitɔwo 4:13 va eme nam, si gblɔ be: ‘Metea ŋu wɔa nuwo katã le Kristo, amesi doa ŋusẽm la me.’”
Zi geɖe la, Yehowa naa kpekpeɖeŋu to Kristo-hamea dzi. Le kpɔɖeŋu me, Gail fo nu tso kpekpeɖeŋu siwo wòxɔ tso gbɔgbɔ me nɔviŋutsu kple nɔvinyɔnu siwo le Yehowa Ðasefowo fe hame si le wo gbɔ me ŋu. Gail gblɔ be: “Wofe lɔlɔ̃ nam kpe ɖe ŋunye be nyemelé blanui o.” Nenema ke esi wobia Keiko be, “Ðe nàte ŋu aɖo ŋku nu nyui aɖe si tefe nèkpɔ le wò agbe me dzi hã?” la, eɖo ŋu be: “Ẽ, eyae nye lɔlɔ̃ kple akɔfafa siwo mexɔ tso hamea me tɔ ɖesiaɖe gbɔ!”
Le Yehowa Ðasefowo fe hamewo me la, dzikpɔlawo xɔa ŋgɔ naa kpekpeɖeŋu. Setsuko gblɔ be: “Alesi gbegbe wòwɔa dɔ ɖe ame dzi ne hamemegãwo ɖo to se amesi le avu wɔm kple dɔléle aɖe fe nya eye wofa akɔ nɛ la wua gbɔgblɔ nam.” Ke hã Daniel si le ŋuɖui lém la xlɔ̃ nu mí be, “ne míeɖe mɔ na míafe gbɔgbɔ me nɔviŋutsuwo kple nɔvinyɔnuwo ko hafi woate ŋu akpe ɖe mía ŋu.” Eyata ele vevie be amesiwo le ŋuɖui lém nade ha kple hati Kristotɔwo ɣesiaɣi ale be woawɔ wo tɔ sinua be woade Kristotɔwo fe kpekpewo. (Hebritɔwo 10:24, 25) Afimae woate ŋu akpɔ gbɔgbɔ me dzidefo si hiã la le be woanɔ te ɖe enu.
Fukpekpewo Nu Ava Yi
Ŋuɖuilélawo kpɔa ŋudzedze ɖe ŋgɔyiyi siwo atikeŋutinunyalawo te ŋu wɔ va ɖo fifia ŋu. Ke hã, egbɔkpɔmɔnu nyuitɔ kekeake si li fifia mete ŋu danɛ keŋkeŋ o. Mlɔeba la, elélawo ate ŋu akpɔ akɔfafa gãtɔ kekeake ne woxɔ Mawu fe xexeme yeye fe ŋugbedodowo dzi se. * (Yesaya 33:24; Nyaɖeɖefia 21:3, 4) Le xexe yeye ma me la, “xɔdrɔ̃wo ati kpo abe zi ene.” (Yesaya 35:6) Ŋuɖui kple dɔléle bubu siwo katã ɖea fu na amefomea nu ayi tegbee! Peter, amesi le dzimefu me ŋuɖui lém la gblɔ be: “Susu nyui aɖe li si ta mele mɔ kpɔm na etsɔme nyui aɖe ɖo.” Nyɔnu Kristotɔ aɖe si woyɔna be Giuliana hã gblɔ be: “Mebua ŋkeke sia ŋkeke si va yi la be enye aʋadziɖuɖu nam, ŋkeke ɖeka gado le ŋkeke siwo susɔ nam be mado dzi hafi nuwuwu nava la me!” Ẽ, ɣeyiɣi si manye ŋuɖuiléle ko nue ava yi o ke boŋ esime fukpekpewo katã nu ava yi lae gogo!
[Etenuŋɔŋlɔwo]
^ mm. 3 Míetrɔ ŋkɔ aɖewo.
^ mm. 24 Nè adi be Yehowa Ðasefowo dometɔ aɖe nava srã wò kpɔ ahaɖe Biblia me ŋugbedodo me na wò la, bia Yehowa Ðasefo siwo le mia gbɔ la ta alo ŋlɔ agbalẽ na magazine sia talawo.
[Nɔnɔmetata siwo le axa 10]
Mɔ̃ geɖe li siwo kpena ɖe ŋuɖuilélawo ŋu wowɔa dɔ geɖe
[Nɔnɔmetata si le axa 12]
Woate ŋu akpɔ kpekpeɖeŋu si tso lɔlɔ̃ me le Kristotɔwo fe kpekpewo me


text: 23 Nya ɖe Tiro ŋu:+Mi Tarsis+ tɔdziʋuwo, mifu asi nu!Elabena wotsrɔ̃ tɔdziʋudzefe la, afi ma yiyi megali o.Wosee le Kitim-nyigba+ dzi ke.2 Mi futatɔwo, mizi ɖoɖoe.Sidon-sitsala+ siwo toa atsiafu dzi la yɔ mewò taŋ.3 Wotsɔ Sihor*+ fe agblemenukuwoKple Nil fe nuŋeŋewo, siwo nye adzɔnuwo, to tsi geɖewo dzi,Wohe dukɔwo fe viɖewo vɛ.+4 Oo Sidon, ŋu nekpe wò, wò atsiafu fe mɔ́ sesẽ,Elabena atsiafu la gblɔ be:“Nyemelé ku o, nyemedzi vi o,Nyemenyi ɖekakpuiwo alo ɖetugbuiwo* wotsi o.”+5 Amewo ase veve vevie le nya si woase tso Tiro+ ŋu,Abe ale si wònɔ esi wose nu si dzɔ ɖe Egipte+ dzi ene.6 Mitso fu yi Tarsis!Mi futatɔwo, mifa konyi vevie!7 Miafe du si tsoa aseye tso gbe aɖe gbe ke, tso blema ke, lae nye esia?Efe afɔwo kplɔnɛ dea keke didife ʋĩi ke tsã wòɖanɔa afi ma.8 Ame kae ɖo nu sia ɖe Tiro ŋu,Eya, si ɖɔa fiakuku na ame,Si fe asitsalawo nye amegãwo,Si fe nudzralawo nye bubumewo le anyigba dzi katã?+9 Aʋakɔwo fe Yehowa ŋutɔe ɖoeBe yeaɖi gbɔ efe dada kple atsyɔ̃ɖoɖowo katãNe yeado vlo ame siwo katã ŋu wodea bubui le anyigba bliboa dzi.+10 Oo, Tarsis vinyɔnu, gbagba ɖe wò anyigba dzi abe Nil-tɔsisi ene.Tɔdziʋudzefe aɖeke megali o.+11 Edo efe asi ɖe atsiafu dzi;Eʋuʋu fiaɖufewo.Yehowa ɖe gbe be woatsrɔ̃ Foinike fe mɔ́ sesẽwo keŋkeŋ.+12 Eye wògblɔ be: “Mègatso aseye azɔ o,+Wò Sidon ɖetugbui leafe si wote ɖe anyi,Tso, nàtso fu ayi Kitim.+Màkpɔ gbɔdzɔe le afi ma hã o.”13 Kpɔ Kaldeatɔwo+ fe anyigba la ɖa!Esiae nye dukɔ la—ke menye Asiria+ ye o—Woawoe wɔe wòzu gbemelãwo nɔfe.Wotu dudzidzelawo fe xɔ tsralawo,Eye wogbã wofe mɔ́ sesẽwo+ fu anyi,Ale wòzu glikpo.14 Mi Tarsis tɔdziʋuwo, mifa avi sesĩe,Elabena wogbã miafe mɔ́ sesẽ la.+15 Ɣemaɣi la, woaŋlɔ Tiro be fe blaadre sɔŋ,+ si nye fia fe agbenɔfe.* Le fe blaadre la fe nuwuwu la, ava eme na Tiro, abe gbolo si ŋu wole ha dzim ɖo ene be:16 “Oo, gbolo si woŋlɔ be, tsɔ kasaŋku ɖe asi nàtsa le dua me godoo.Ƒo kasaŋku la aɖaŋutɔe;Dzi ha geɖe,Ale be woaɖo ŋku dziwò.”17 Le fe blaadre la fe nuwuwu la, Yehowa atrɔ ɖe Tiro ŋu, eye Tiro agadze efe gbolohoxɔxɔ gɔme, eye wòawɔ gbolo kple xexea me fiaɖufe siwo katã le anyigba dzi.18 Ke efe viɖe kple efe gboloho la azu nu kɔkɔe na Yehowa. Womadzrae ɖo o, eye womali kɔe ɖi o, elabena efe gboloho la azu ame siwo le Yehowa ŋkume la tɔ, ne woaɖu nu aɖi fo, eye woado awu nyuiwo.+


text:
Le Yehowa Ƒe Kpekpeɖeŋu Me La, Míedo Dzi Le Ŋutasẽdziɖuɖuwo Te
Agbemeŋutinya
Le Yehowa Ƒe Kpekpeɖeŋu Me La, Míedo Dzi Le Ŋutasẽdziɖuɖuwo Te
Abe Ale Si Henryk Dornik Gblɔ Ene
WODZIM le fe 1926 me. Dzinyelawo nye Katolikotɔ veviedonulawo. Wonɔ Ruda Slaska, afi si wokua tomenu le, si te ɖe Katowice ŋu, le anyiehe Poland. Wofia wo viwo—nɔvinyeŋutsu tsitsitɔ, Bernard; nɔvinyenyɔnu eveawo, Róża kple Edyta; kple nye ŋutɔ—be woanɔ gbe dom ɖa, anɔ sɔleme dem, ahanɔ nu vɔ̃ me ʋum edziedzi.
Biblia Me Nyatefea Ge Ðe Mía Ƒe Me
Gbe ɖeka, le January 1937 me esime mexɔ fe ewo la, Papa gbɔ va afe me kple dzidzɔ. Agbalẽ gã titri aɖe, si Yehowa Ðasefowo nae la, nɔ esi. Egblɔ be, “Ðeviwo, mikpɔ nu si wonam ɖa—Ŋɔŋlɔ Kɔkɔe la!” Nyemekpɔ Biblia le nye agbe me kpɔ o.
Katolikohaa kpɔ ŋusẽ ɖe Ruda Slaska dua kple nuto siwo fo xlãe me tɔwo dzi hena ɣeyiɣi didi aɖe. Sɔlemehakplɔlawo wɔa nu ɖe ame siwo tɔe tomenukufea nye la ŋu xɔlɔ̃wɔwɔtɔe, eye wobia toɖoɖo blibo tso tomenukudɔwɔlawo kple wofe fomewo si. Ne tomenukudɔwɔla aɖe mede Sɔleme o, alo gbe be yemayi aɖaʋu nu vɔ̃ me o la, wobunae dzimaxɔtɔe, eye wodéa dzesii hena enyanya le tomenukufea. Etefe medidi o, wote Papa hã bubu nenema, elabena enɔ ha dem kple Yehowa Ðasefowo. Gake esime nunɔla aɖe va mía fe me la, Papa klo nu le efe subɔsubɔ me alakpanuwɔwɔwo dzi le mí katã ŋkume. Esi nunɔla sia si ŋu kpe ŋutɔ la medi be kuxi geɖe nava ye dzi o ta la, mena wonya Papa o.
Nyatefetoto na nunɔlaa ŋkume kple ŋkume nenema tefekpɔkpɔ do ŋusẽm megaɖoe kplikpaa be masrɔ̃ Biblia. Vivivi la, meva lɔ̃ Yehowa, eye fomedodo kplikplikpli va le mía *—Fiawo II, 10:15-17.kplii dome. Ɣleti ʋɛ aɖewo le Papa fe gododo kple nunɔlaa megbe la, míede Kristo fe ku fe Ŋkuɖodzia, afi si woɖe Papa fia fufofo aɖe si me ame 30 nɔ le hegblɔ be, “Yonadabwo dometɔ ɖekae nye esi.” Etefe medidi o, meva se egɔme be “Yonadabwoe” nye Kristotɔ siwo si anyigbadzinɔnɔ fe mɔkpɔkpɔ le, eye be ame siawo anɔ agbɔ sɔm ɖe edzi.
“Ðekakpui, Ènya Nu Si Nyɔnyrɔxɔxɔ Fia?”
Esi Papa xɔ nyatefea vɔ megbe la, edzudzɔ ahanono hezu srɔ̃ŋutsu kple vifofo nyui aɖe. Ke hã, Dada meda asi ɖe efe subɔsubɔdzixɔsewo dzi o, eye wònɔa gbɔgblɔm be anyo na ye wu be Papa nakpɔtɔ anye Katolikotɔ eye wòanɔ agbe abe ale si wònɔnɛ tsã ene. Gake esi Xexemeʋa II lia dze egɔme la, ede dzesii be subɔsubɔhakplɔla siwo do gbe ɖa ɖe Poland dukɔa ta be wòaɖu Germanytɔ siwo va dze wo dzi la dzi la kee gale gbe dom ɖa azɔ hele akpe dam ɖe Hitler fe aʋadziɖuɖuwo ta! Emegbe le fe 1941 me la, Dada va wɔ ɖeka kpli mí azɔ le Yehowa subɔsubɔ me.
Do ŋgɔ na esia la, meɖe nye didi be matsɔ nyɔnyrɔxɔxɔ aɖo kpe nye adzɔgbeɖeɖe na Mawu dzi la gblɔ, gake hamemetsitsiawo susui be nyemetsi o. Wogblɔ nam be malala. Gake mlɔeba, le December 10, 1940 dzi la, Konrad Grabowy (nɔviŋutsu aɖe si wɔ nutefe le fuwɔamesaɖa me yi ɖase ɖe ku me) ɖe kpɔm hebia gbem le xɔ sue aɖe me. Ebia nya atɔ̃m eye esi wòkpɔ ŋudzedze ɖe nye ŋuɖoɖoawo ŋu la, enyrɔm. Nya siwo wòbiam dometɔ ɖekae nye, “Ðekakpui, ènya nu si nyɔnyrɔxɔxɔ fia?” Bubu hãe nye, “Ènya be esi wònye aʋawɔɣie míele ta la, etefe madidi o, ava hiã be nàtso nya me nenye Hitler ye nàwɔ nutefe na loo, alo Yehowae nàwɔ nutefe na, eye ate ŋu adzɔ be nàku ne ètiae be yeawɔ nutefe na Yehowa?” Meɖo eŋu enumake be, “Ɛ̃, menya.”
Yometiti Dze Egɔme
Nu ka tae Konrad Grabowy biam nya mawo tẽ nenema ɖo? Esi Germany srafowo va xɔ Poland dukɔa le fe 1939 me megbe la, wodo míafe xɔse kple nutefewɔwɔ kpɔ vevie. Tso ŋkeke yi ŋkeke la, míafe dzodzodzoetsitsia nu sẽna ɖe edzi, elabena míesea nyatakakawo be woléa nɔviŋutsu kple nɔvinyɔnu Krsitotɔwo dea gakpɔwo alo fuwɔamesaɖawo me, alo lɔa wo ɖakɔna ɖe duta afi aɖe. Etefe madidi o, dodokpɔ mawo fomevi ava míawo hã dzi.
Nazitɔwo di be yewoana ɖekakpuiwo katã—mía kple nɔvinye etɔ̃awo hã—nava zu Nazi Dziɖuɖua dzi dela dovevienuwo. Esi Papa kple Dada wogbe zi geɖe be yewomade asi Volkslist (agbalẽ si te ame siwo di be yewoaxɔ Germanytɔwo fe dukɔmevinyenye gbalẽ dea asii) la te o ta la, woxɔ mía dzi kpɔkpɔ fe gomenɔamesi le wo si. Wokplɔ Papa yi ɖade fuwɔamesaɖa si le Auschwitz me. Wokplɔ mía kple nɔvinyeŋutsu yi ɖe ɖevi siwo gbe toɖoɖo dziɖuɖua la ɖɔɖofe si le Grodków (Grottkau), si te ɖe Nysa ŋu la me, le February 1944 me, eye wokplɔ mía nɔvinyɔawo yi ɖe Katolikotɔwo fe nyɔnuwo fe saɖagaxɔ me le Czarnowąsy (Klosterbrück), si gogo Opole. Taɖodzinuae nye be woana míaɖe asi le nu si dziɖuɖumegãwo yɔ be “mía dzilawo fe nukpɔsusu totro la” ŋu. Wogblẽ Dada ɖeɖe ɖe afea me.
Le ɖeviwo ɖɔɖofea la, wotsia Nazitɔwo fe aflaga ɖe dzi ŋdi sia ŋdi hebiana tso mía si be míado míafe ɖusibɔwo ɖe dzi ado gbe na aflaga la ahado ɣli be, “Heil Hitler.” Xɔse fe dodokpɔ sesẽ aɖee wònye, gake mía kple Bernard míetɔ afɔ to sesĩe gbe tanana. Esia wɔe be wofo mí vevie be, “míebua ame o.” Agbagba ɖe sia ɖe si wogadze be yewoagblẽ míafe nutefewɔwɔ me la do kpo nu, eya ta SS srafoawo tsɔ mɔnukpɔkpɔ mamlɛa ɖo mía ŋkume be: “Miade asi agbalẽ te be yewoawɔ nutefe na Germany Dukɔa ahage ɖe Wehrmacht [Germany srafoha la] me loo, alo míaɖo mi ɖe fuwɔamesaɖa me.”
Dɔwɔwɔwo 5:41) Menyae be nyemate ŋu ado dzi le fukpekpe siwo me to ge megbɔna la me le nye ŋutɔ nye ŋusẽ me o. Gake gbedodoɖa vevie wɔe be mía kple Yehowa dome va le kplikplikpli, eye wòzu Kpeɖeŋutɔ si dzi mate ŋu aka ɖo nam.—Hebritɔwo 13:6.Esime amegãwo tso nya me le August 1944 me be woaɖo mí ɖe fuwɔamesaɖa me la, wogblɔ be: “Esesẽ ŋutɔ be míafoe ɖe wo nu woawɔ nu ɖe sia ɖe si míebia tso wo si. Fukpekpe ɖe wofe xɔse ta nana wokpɔa dzidzɔ. Wofe aglãdzedzea ate ŋu agblẽ nu le ɖevi siwo le ɖeviwo ɖɔɖofea ŋu.” Togbɔ be menye nye didie wònye be manye xɔsetakula o hã la, fukpekpe dzinɔamefotɔe le nutefewɔwɔ na Yehowa me léle ɖe asi me nana mekpɔa dzidzɔ. (
Le Fuwɔamesaɖaa Me
Etefe medidi o, wokplɔm yi Gross-Rosen fuwɔamesaɖaa me le Silesia. Wonam gaxɔmenɔla fe xexlẽdzesi kple dzesidevɔ dzẽ si le dzogoe etɔ̃ me, si ade dzesim abe Yehowa Ðasefowo dometɔ ɖeka ene. Asrafo siwo le mía ŋu dzɔm la tsɔ tiatia aɖe ɖo ŋkunye me. Nu ɖeka ko wodi tso asinye bene woaɖe asi le ŋunye eye be mazu Nazi srafomegãwo dometɔ ɖeka gɔ̃ hã. “Ele be nàgbe nu le Biblia Nusrɔ̃viawo fe dzixɔse, siwo tsi tsitre ɖe Nazi Dziɖuɖua ŋu la gbɔ.” Wometsɔ mɔnukpɔkpɔ ma gbegbe ɖo gamenɔla bubuwo dometɔ aɖeke ŋkume o. Yehowa Ðasefowo ɖeɖe koe wona mɔnukpɔkpɔ ma bene woaɖe asi le wo ŋu le fuwɔamesaɖaa me. Ke hã, abe nɔvi akpe geɖeawo ke ene la, megbe yeaɖimɔnukpɔkpɔ sia enumake megbemakpɔmakpɔe. Nya si dzɔlaawo gblɔe nye: “Lé ŋku ɖe kpodzo ma fe dzudzɔtofea ŋu nyuie. Gade ŋugble le nya si míetsɔ ɖo ŋkuwò me la ŋu nyuie, ne menye nenema o la, dzudzɔtofe ma mee wò ablɔɖea asu asiwò le.” Megate afɔ to hegbe ake, eye le ɣeyiɣi ma tututu me la, mese le ɖokuinye me be “Mawu fe ŋutifafa, si fo gɔmesesewo katã ta la” yɔ menye fũu.—Filipitɔwo 4:6, 7.
Medo gbe ɖa be mate ŋu ake ɖe haxɔsetɔwo ŋu le asaɖaa me, eye Yehowa na wòva eme nenema. Kristotɔ haxɔsetɔ siawo dometɔ ɖekae nye nɔviŋutsu wɔnutefe, Gustaw Baumert, si lé be nam lɔlɔ̃tɔe. Ðikeke mele eme o be, Yehowa nye “dɔmetɔtrɔ Fofo kple akɔfafawo katã fe Mawu” nam vavã.—Korintotɔwo II, 1:3.
Ɣleti ʋɛ aɖewo megbe, esi Russia srafowo nɔ asaɖa si me míenɔ gogom la, efoe ɖe Nazitɔwo nu be woalɔ mí dzoe afɔtsɔtsɔe. Esime míenɔ dzadzram ɖo hena ʋuʋu la, mí nɔviŋutsuawo míetsɔ míafe agbe de afɔku me heyi nyɔnuwo fe gaxɔ me be míalé ŋku ɖe nɔnɔme si me mía nɔvinyɔawo, siwo anɔ abe 20 ene, le la ŋu; Elsa Abt kple Gertrud Ott hã nɔ wo dome. * Esi wokpɔ mí la, wosi du va kpe mí enumake, eye esi míede dzi fo na mía nɔewo hena ɣeyiɣi kpui aɖe megbe la, wodzi Fiaɖufeha si me nyagbe siwo nye, “Nutefewɔla kple anukwaretɔ meɖea mɔ vɔvɔ̃ ɖua edzi o” le la ɖekae. * Aɖatsi lólo ɖe ŋku dzi na mí katã!
Ʋuʋu Yi Ðe Asaɖa Bubu Me
Nazitɔawo tigi mí gamelɔna 100 va ɖo 150 ɖe agbatsɔketekewo me, tsi kple nuɖuɖu aɖeke manamana míi, eye míezɔ mɔ to tsidzadza me esime yame fa miamiamia. Tsikɔ wu mí vevie eye asrãdɔ dze mía dzi. Esi gamenɔla siwo ŋu nu te la va nɔ anyi dzem ɖe ʋua me henɔ kukum ta la, mɔ va nɔ keketexɔa me. Nye afɔwo kple funukpefewo te ale gbegbe be nyemagate ŋu anɔ tsitrenu o. Le mɔzɔzɔ hena ŋkeke ewo megbe la, gamenɔla ʋɛ siwo tsi agbe la va ɖo Mittelbau-Dora fuwɔamesaɖa, si le Nordhausen, si gogo Weimar, le Thuringia. Nukutɔe la, nɔviawo dometɔ aɖeke meku le mɔzɔzɔ dziŋɔ sia me o.
Esi ŋusẽ vi aɖe gate ŋunye ɖoɖo le mɔzɔzɔ teɖeɖiameŋu ma megbe la, kpetanyenyedɔ dziŋɔ aɖe va dze mía dzi le asaɖaa me, eye nɔviŋutsu aɖewo kple nye ŋutɔ hã míexɔ dɔa. Wogblɔ na mí be míadzudzɔ detsi tsrolo siwo wofona na mí le asaɖaa me la ɖuɖu ahanɔ yevubolo meme si wonana mí la ɖeɖe ko ɖum hena ɣeyiɣi aɖe. Mewɔ ɖe edzi, eye etefe medidi o nye lãme sẽ. Le March 1945 me la, míese be fea fe mawunyakpukpuie nye Mateo 28:19, si gblɔ be: “Miheyi ɖawɔ dukɔwo katã ne woanye nusrɔ̃lawo.” Míese le mía ɖokui me be etefe madidi o, woaɖe asi le mía ŋu eye míayi nya nyui gbefãɖeɖedɔa dzi! Ema na míeyɔ fũu kple dzidzɔ kple mɔkpɔkpɔ, elabena míesusui ɣemaɣi be Xexemeʋa II lia awu enu kple Harmagedon ʋa la. Aleke gbegbee Yehowa do ŋusẽ mí le ɣeyiɣi sesẽ mawo mee nye esi!
Asiɖeɖe Le Mía Ŋu
Le April 1, 1945 dzi la, Dukɔ Wɔɖekawo fe asrafowo va da bɔmb ɖe SS srafowo fe nɔfe kple míafe asaɖa, si te ɖe eŋu la, dzi hegbã wo. Ame geɖe ku, geɖewo hã xɔ abi. Le ŋkeke si kplɔe ɖo dzi la, wogada bɔmb geɖe do ɖe mía gbɔ, eye bɔmb sesẽ aɖe wó hekɔm do ɖe yame.
Nɔviŋutsuawo dometɔ ɖeka si ŋkɔe nye Fritz Ulrich va xɔ nam. Eka ke kple nu siwo li kɔ ɖe dzinye la me kple mɔkpɔkpɔ be mekpɔtɔ le agbe. Mlɔeba, eke ɖe ŋunye eye wòhem do goe tso kea me. Esi megbugbɔ ɖo ɖokuinye me la, mede dzesii be mexɔ abi geɖe ŋutɔ ɖe ŋkume kple nye ameti bliboa katã ŋu, eye nyemegate ŋu nɔ naneke sem o. Bɔmb la fe wòwó sesĩe gblẽ nu le nye toti ŋu. Esia wɔe be nye towo ɖe fu nam fe geɖe hafi wova ka ɖe eme mlɔeba.
Ame ʋɛ aɖewo koe tsi agbe le gamenɔla akpeakpeawo dome le bɔmb mawo dada megbe. Mía nɔviawo dometɔ aɖewo ku, eye Gustaw Baumert, si melɔ̃na vevie hã nɔ wo dome. Abi siwo mexɔ na medze asrãdɔ fomevi aɖe. Gake etefe medidi o, Dukɔ Wɔɖekawo fe asrafowo va ke ɖe mía ŋu hena ablɔɖe mí. Le ɣeyiɣi siawo me la, gamenɔla kukuawo fe ŋutilã vovówo na be asrã sesẽ aɖe lé ame geɖewo helé nye hã. Wokplɔ mía kple dɔnɔ bubuawo yi dɔdafe. Togbɔ be ɖɔktawo dze agbagba vevie hã la, mí ame etɔ̃ koe tsi agbe. Aleke gbegbe meda akpee nye esi be Yehowa do ŋusẽm melé nutefewɔwɔ me ɖe asi le ɣeyiɣi sesẽ mawo me. Meda akpe hã be Yehowa ɖem tso ku fe ‘blukɔ tsiɖitsiɖi’ me.—Psalmo 23:4.
Metrɔ Gbɔ Va Afe Mlɔeba!
Esi woɖu Germanytɔwo dzi megbe la, mesusui be mate ŋu aɖo afe kaba, gake meva nɔ nenema o. Mía kple ame siwo nɔ game tsã, siwo nye Katolikotɔwo fe habɔbɔ aɖe me tɔwo, la kpɔm dze sii. Wodo ɣli be, “Miwui!” eye wofom fu anyi, henɔ afɔ tum dzinye. Ŋutsu aɖe va xɔm le wo si me, gake exɔ ɣiyiɣi geɖe hafi nye lãme gasẽ, elabena mexɔ abi geɖe, eye megbɔdzɔ xoxo le asrãdɔa ta. Gake mete ŋu va ɖo afe mlɔeba. Dzi dzɔm ŋutɔ be megava wɔ ɖeka kple nye fomea! Esi wokpɔm la,wokpɔ dzidzɔ wòtso eme, elabena wosusui be meku.
Etefe medidi o, míegadze gbefãɖeɖedɔa gɔme, eye dzi anukwaretɔ geɖe siwo nɔ nyatefea dim la ɖo to mí. Wode dɔ asi nam be manɔ Biblia srɔ̃gbalẽwo tsɔm yi na hamewo. Mɔnukpɔkpɔ su mía kple nɔviŋutsu bubuwo si míeɖakpe kple Germany alɔdzedɔwɔfea tefenɔlawo le Weimar, eye míexɔ Gbetakpɔxɔ fe tata gbãtɔ siwo wota le aʋaa megbe la tso afi ma va Poland. Woɖe wo gɔme enumake ɖe Polandgbe me, eye wotrɔ asi le wo ŋu hete kɔpi geɖewo tata. Esi dɔdzikpɔfe si nɔ Lodz la te dɔa dzi kpɔkpɔ le Poland la, Biblia srɔ̃gbalẽwo va ɖoa hameawo gbɔ edziedzi. Mete subɔsubɔ abe mɔɖela vevi, alo ɣeyiɣiawo katã fe nya nyui gblɔla ene, eye meɖe gbefã le Silesia nuto gã la katã me, si fe akpa gã aɖe nye Poland nyigba ɣemaɣi.
Gake etefe medidi o, Kɔmunist fe dziɖuɖu yeye si woɖo anyi le Poland la hã gate Yehowa Ðasefowo yome titi. Wolém de ga le fe 1948 me hena fe eve, le nye Kristotɔwo fe akpa aɖeke dzi mademade ta. Mekpe ɖe gamenɔla geɖewo ŋu le afi ma wova nya Mawu. Wo dometɔ ɖeka xɔ nyatefea eye wòtsɔ eɖokui ɖe adzɔgbe na Yehowa hexɔ nyɔnyrɔ emegbe.
Le fe 1952 me la, wogadem ga ake le esi wotsɔ nya ɖe ŋunye be menye Amerika dukɔa fe ŋkutsala ta! Hafi woava drɔ̃ ʋɔnum la, wotsɔm de ameɖekɛgaxɔ me henɔa nyawo biamem zã kple keli. Yehowa gaɖem tso yonyemetilawo si me ake, esi wòna woɖe asi le ŋunye, eye nyemegakpe fu mawo dometɔ aɖeke tso ema dzi o.
Nu Siwo Kpe Ðe Ŋunye Mete Ŋu Do Dzi
Ne metrɔ kpɔ dodokpɔ kple ɣeyiɣi sesẽ siwo me meto la, mate ŋu agblɔ nu ɖedzesi siwo do ŋusẽm. Gbã la, Yehowa kple efe Nya, Biblia la, do ŋusẽm. Gbedodoɖa na “akɔfafawo katã fe Mawu la” vevie edziedzi, kple efe Nya la sɔsrɔ̃ gbe sia gbe hã do ŋusẽ mía kple nɔvi bubuwo le gbɔgbɔ me. Gbetakpɔxɔ, siwo woŋlɔ kple asi la, hã na gbɔgbɔmenuɖuɖu siwo míehiã vevie la su mía si. Le fuwɔamesaɖawo me la, haxɔsetɔwo, siwo tsɔa ɖe le eme na ame henɔ klalo be yewoana kpekpeɖeŋu la, hã do ŋusẽm geɖe ŋutɔ.
Srɔ̃nye Maria hã nye yayra bubu tso Yehowa gbɔ nam. Míeɖe mía nɔewo le October 1950 me, eye emegbe míedzi mía vinyɔnu, Halina, si va ɖe efe lɔlɔ̃ na Yehowa fia hele esubɔm. Le míafe srɔ̃ɖeɖe hena fe 35 megbe la, Maria ku, le dɔléle aɖe si ɖe fu nɛ ɣeyiɣi didi aɖe megbe. Efe kua do vevesese kple nuxaxa geɖe nam ŋutɔ. Togbɔ be mesena le ɖokuinye me ɣeaɖewoɣi be ‘woxlãm ɖe anyi’ hã la, ‘wometsrɔ̃m o.’ (Korintotɔwo II, 4:9) Le ɣeyiɣi sesẽ mawo me la, mekpɔa ŋusẽdodo tso vinyenyɔnu lɔlɔ̃a, srɔ̃a, kple viawo, siwo nye tɔgbuiyɔvinyewo, siwo katã le Yehowa subɔm nutefewɔwɔtɔe la gbɔ.
Tso fe 1990 me la, mele subɔsubɔm le Poland alɔdzedɔwɔfea. Hadede kple Bethel fome lɔ̃ame la nye yayra gã aɖe nam. Ɣeaɖewoɣi la, nye lãmegbegblẽ nana mesena le ɖokuinye me be mele abe hɔ̃ si ŋu ɖeɖi te, si wòle na be wòasa agba sẽ la ene. Ke hã, kakaɖedzi le asinye ku ɖe etsɔme ŋu, eye ‘medzia ha na Yehowa, elabena ewɔ dɔmenyo nam’ va se ɖe egbe siawo. (Psalmo 13:6) Mele mɔ kpɔm na ɣeyiɣi si me Yehowa, nye Kpeɖeŋutɔ, aɖɔ nu siwo katã Satana fe ŋutasẽdziɖuɖu gblẽ la ɖo.
[Etenuŋɔŋlɔwo]
^ mm. 8 Kpɔ January 1, 1998, fe Gbetakpɔxɔ, axa 13, memama 6.
^ mm. 20 Kpɔ Eŋlisigbe me April 15 [Fransegbe me July 15], 1980 fe Gbetakpɔxɔ, axa 12-15 hena Elsa Abt fe agbemeŋutinya xexlẽ.
^ mm. 20 Esia nye Eŋlisigbe me hadzigbalẽ si nye Songs of Praise to Jehovah, si Yehowa Ðasefowo ta le fe 1928 me fe hadzidzi 101 lia. Eyae va zu hadzidzi 56 lia le hadzigbalẽ si zãm míele fifia me.
[Nɔnɔmetata si le axa 10]
Wonam xexlẽdzesi sia kpakple dzesidevɔ dzẽ sia si le dzogoe etɔ̃ me la le fuwɔamesaɖaa me
[Nɔnɔmetata si le axa 12]
Mía kple srɔ̃nye Maria, le fe 1980 me


text:
Siamlɔm 1
Siamlɔm 1 enye ŋkeke 182lia le fea me (183lia le fe ene sia ene me) le Gregoria ɣletigbalẽa me. Ŋkeke 183 ye susɔ le na fea fe nuwuwu.
Le ŋkeke sia dzi[trɔ asi le eŋu | trɔ asi le etsofe ŋu]
Dzigbewo[trɔ asi le eŋu | trɔ asi le etsofe ŋu]
Kugbewo[trɔ asi le eŋu | trɔ asi le etsofe ŋu]
Azãgbewo[trɔ asi le eŋu | trɔ asi le etsofe ŋu]
- Canada Ŋkeke
- Ghana - Republik Ŋkeke.
- Hong Kong Special Administrative Region fe ɖoɖo Ŋkeke.
- Surinam Keti Koti (Gawo tsotso) Ablɔɖe Ŋkeke; Le Siamlɔm 1, le fe 1863 me la, wo da se ɖe kluviwo lele dzi.
- Bulgaria, Siamlɔm ŋde kɔnu
Nuxexlẽwo tso tefe bubuwo[trɔ asi le eŋu | trɔ asi le etsofe ŋu]
- BBC – Le Ŋkeke sia dzi (le Eŋlisi me)
- The New York Times – Le Ŋkeke sia dzi (le Eŋlisi me)
- WII Roms - HexRom